Q=11	C=2	SS=0	LS=7	PS=2	DC=0	LC=0	SD=0	BS=1	G0=66	G1=43	G2=23	DLID=az_RU	BODY=1 Падшаһлар 22 | Онлајн Мүгәддәс Китаб | Јени дүнја тәрҹүмәси\n1 Падшаһлар 22:1—53\nЈәһушафат Әһәблә иттифаг бағлајыр (1—12)\nМикајын мәғлубијјәт барәдә пејғәмбәрлији (13—28)\nМәләк Әһәби товлајыр (21, 22)\nӘһәб Рамут-Ҝиладда өлдүрүлүр (29—40)\nЈәһушафатын Јәһуда үзәриндә һөкмранлығы (41—50)\nИсраил падшаһы Әһәзја (51—53)\n22 Үч ил Арамла Исраил арасында мүһарибә олмады. 2 Үчүнҹү ил Јәһуда падшаһы Јәһушафат+ Исраил падшаһынын јанына ҝетди.+ 3 Исраил падшаһы әјанларына деди: «Билирсиниз, Рамут-Ҝилад+ әслиндә бизимдир. Биз исә ораны Арам падшаһындан алмырыг». 4 О, Јәһушафата деди: «Мәнимлә бирҝә Рамут-Ҝиладда вурушмаға ҝедәрсән?» Јәһушафат Исраил падшаһына деди: «Сән неҹә, мән дә елә. Елә бил ки, мәним халгым сәнин халгын, атларым да сәнин атларындыр».+ 5 Бунунла белә, Јәһушафат Исраил падшаһына деди: «Ҝәл әввәлҹә ҝөрәк Јеһова нә дејир».+ 6 Исраил падшаһы дөрд јүзә гәдәр пејғәмбәри бир јерә јығыб онлардан сорушду: «Рамут-Ҝилада гаршы јүрүшә ҝедим, јохса јох?» Онлар дедиләр: «Ҝет, Јеһова ораны падшаһа тәслим едәҹәк». 7 Онда Јәһушафат сорушду: «Бурада Јеһованын пејғәмбәри вар? Ҝәл онун да васитәсилә Аллаһа мүраҹиәт едәк».+ 8 Исраил падшаһы Јәһушафата деди: «Јеһоваја мүраҹиәт етмәк үчүн бир нәфәр дә вар,+ Јимла оғлу Микај. Амма ондан зәһләм ҝедир.+ О, һеч вахт мәним хејримә пејғәмбәрлик етмир, анҹаг пислијимә едир».+ Јәһушафат деди: «Јох, падшаһ, белә демә». 9 Исраил падшаһы сарај мәмуруну чағырыб деди: «Тез Јимла оғлу Микајы бура ҝәтир».+ 10 Бу вахт Исраил падшаһы вә Јәһуда падшаһы Јәһушафат әјинләриндә шаһ либасы Сәмәријјә дарвазасынын ағзындакы хырманда тахт гуруб отурмушдулар. Бүтүн пејғәмбәрләр онларын гаршысында пејғәмбәрлик едирди.+ 11 Кәнанаһ оғлу Сидгијјә өзү үчүн дәмир бујнузлар дүзәлдиб деди: «Јеһова белә дејир: “Арамиләри бунларла вуруб мәһв едәҹәксән”». 12 Башга пејғәмбәрләр дә ејни ҹүр пејғәмбәрлик едирдиләр: «Рамут-Ҝилада ҝет, гәләбә сәниндир! Јеһова ораны падшаһа тәслим едәҹәк». 13 Микајы чағырмаға ҝедән гасид она деди: «Бура бах, бүтүн пејғәмбәрләр бир ағыздан падшаһын хејринә пејғәмбәрлик едирләр. Гој сәнин дә сөзләрин онларынкы илә үст-үстә дүшсүн, падшаһын хејринә даныш».+ 14 Микај деди: «Јеһоваја анд олсун, Јеһова мәнә нә сөјләјәҹәк, ону да дејәҹәјәм». 15 Сонра о, падшаһын һүзуруна ҝәлди. Падшаһ ондан сорушду: «Микај, Рамут-Ҝилада гаршы јүрүшә ҝедәк, јохса јох?» О деди: «Ҝет, гәләбә сәниндир! Јеһова ораны падшаһа тәслим едәҹәк». 16 Падшаһ она деди: «Сәни нечә дәфә Јеһованын адына анд верим ки, мәнә һәгигәти дејәсән?» 17 Микај деди: «Мән исраиллиләрин чобансыз гојунлар кими дағлара сәпәләндијини ҝөрүрәм.+ Јеһова деди: “Онларын ағасы јохдур, гој һәрә сағ-саламат евинә гајытсын”». 18 Исраил падшаһы Јәһушафата деди: «Мән сәнә демәдим, о, мәним хејримә пејғәмбәрлик етмәјәҹәк, пислијимә едәҹәк?»+ 19 Микај сөзүнә давам етди: «Јеһованын сөзүнү динлә. Мән Јеһованы тахтында отуран ҝөрдүм.+ Ҝөјләрин ордусу Онун сағында-солунда дурмушду.+ 20 Јеһова деди: “Ким Әһәби товлајыб Рамут-Ҝилада ҝөндәрә биләр ки, орада өлсүн?” Һәрә бир шеј деди. 21 Ахырда бир мәләк*+ габаға чыхыб Јеһованын һүзурунда дурду вә деди: “Мән товлајарам”. Јеһова сорушду: “Неҹә?” 22 О деди: “Мән ҝедиб пејғәмбәрләрин ағзына јалан сөзләр гојарам”.+ Аллаһ деди: “Сән ону товлајаҹагсан, сәндә алынаҹаг. Ҝет, дедијин кими елә”. 23 Инди Јеһова бүтүн бу пејғәмбәрләрин дилинә јалан сөзләр гојуб.+ Јеһова сәнин башына фәлакәт ҝәтирмәјә фәрман вериб».+ 24 Кәнанаһ оғлу Сидгијјә Микаја јахынлашыб онун үзүнә шиллә вурду вә деди: «Ҝөрәсән, Јеһованын руһу һансы јолла мәним јанымдан кечиб сәнинлә данышды?»+ 25 Микај деди: «Ичәри отаға ҝириб ҝизләнмәјә јер ахтаранда биләҹәксән һансы јолла». 26 Исраил падшаһы деди: «Микајы шәһәр дарғасы Амунла шаһзадә Јуәшин јанына апар. 27 Онлара де ки, падшаһ белә бујурур: “Бу адамы зиндана салын.+ Мән саламат гајыдана гәдәр она гысым-гысым чөрәк вә су верин”». 28 Онда Микај: «Әҝәр сән сағ-саламат гајытсан, демәли, мәнимлә Јеһова данышмајыб»,+ — деди вә сонра әлавә етди: «Ај ҹамаат, һамыныз ешидин!» 29 Исраил падшаһы вә Јәһуда падшаһы Јәһушафат Рамут-Ҝилада ҝетдиләр.+ 30 Исраил падшаһы Јәһушафата деди: «Мән гијафәми дәјишиб дөјүшә ҝирәҹәјәм. Сән исә шаһ либасыны ҝејин». Исраил падшаһы гијафәсини дәјишиб+ дөјүшә ҝирди. 31 Арам падшаһы ҹәнҝ арабаларынын отуз ики башчысына+ әмр етмишди: «Бахын, һеч кимлә дөјүшмүрсүнүз, јалныз Исраил падшаһы илә дөјүшүрсүнүз!» 32 Араба башчылары Јәһушафаты ҝөрәндә дедиләр: «Бу, Исраил падшаһыдыр». Онлар Јәһушафата гаршы дөјүшмәк үчүн она тәрәф дөндүләр. Јәһушафат чығырыб көмәк истәди. 33 Араба башчылары ҝөрәндә ки, бу, Исраил падшаһы дејил, даһа ону тәгиб етмәдиләр. 34 Бир нәфәр нишан алмадан ох атды. Ох Исраил падшаһынын зиреһинин тикишләри арасындан кечиб ону јаралады. Падшаһ арабачысына деди: «Ағыр јараланмышам, дөн, мәни мејдандан чыхарт».+ 35 Бүтүн ҝүнү шиддәтли дөјүш ҝетди. Падшаһы арабада үзү арамиләрә тәрәф ајаг үстә сахладылар. Онун јарасындан ган ахыб арабанын ичинә төкүлүрдү. Ахшамүстү Әһәб өлдү.+ 36 Ҝүн батанда бүтүн дүшәрҝәдә ҹар чәкиб дедиләр: «Һәр кәс өз шәһәринә! Һамы өз өлкәсинә!»+ 37 Беләликлә, падшаһ өлдү. Ону Сәмәријјәјә ҝәтириб орада дәфн етдиләр. 38 Әһәбин ҹәнҝ арабасыны Сәмәријјә һовузунун јанында јујанда, Јеһованын дедији кими, итләр онун ганыны јалајыр, фаһишәләр орада чимирди*.+ 39 Әһәбин галан ишләри, бүтүн етдикләри, фил дишиндән+ тикдији ев, салдығы шәһәрләр Исраил падшаһларынын тарихи китабында јазылмышдыр. 40 Әһәб ата-бабаларына говушду.+ Оғлу Әһәзја+ онун јеринә тахта чыхды. 41 Аса оғлу Јәһушафат+ Исраил падшаһы Әһәбин һакимијјәтинин дөрдүнҹү илиндә Јәһуданын падшаһы олду. 42 Јәһушафат тахта чыханда отуз беш јашында иди. О, ијирми беш ил Јерусәлимдә һакимијјәт сүрдү. Онун анасы Шилһи гызы Әзубә иди. 43 Јәһушафат атасы Асанын јолу илә ҝетди,+ о јолдан дөнмәди. О, Јеһованын бәјәндији ишләри ҝөрдү.+ Лакин сәҹдәҝаһлар јох едилмәди. Халг һәлә дә сәҹдәҝаһларда гурбан ҝәтирир, гурбан түстүсү тәгдим едирди.+ 44 Јәһушафат Исраил падшаһлары илә сүлһдә јашајырды.+ 45 Јәһушафатын галан ишләри, гүдрәтли ишләри вә апардығы мүһарибәләр Јәһуда падшаһларынын тарихи китабында јазылмышдыр. 46 О һәмчинин өлкәни атасы Асанын вахтындан галан, мәбәд фаһишәлији илә мәшғул олан кишиләрдән тәмизләди.+ 47 О вахт Әдумда+ падшаһ јох иди. Өлкәни ҹанишин идарә едирди.+ 48 Јәһушафат Офирдән гызыл ҝәтирмәк үчүн Таршиш ҝәмиләри дүзәлтди.+ Амма ҝәмиләр ора ҝедиб чыха билмәди, Әзјун-Гәбәрдә парчаланды.+ 49 Һәмин вахт Әһәб оғлу Әһәзја Јәһушафата демишди: «Гој ҝәмиләриндә сәнин адамларынла бирҝә мәним адамларым да ҝетсин». Амма Јәһушафат разы олмамышды. 50 Јәһушафат ата-бабаларына говушуб+ әҹдады Давудун шәһәриндә ата-бабаларынын јанында дәфн олунду. Оғлу Јәһурам+ онун јеринә тахта чыхды. 51 Әһәб оғлу Әһәзја+ Јәһуда падшаһы Јәһушафатын һакимијјәтинин он једдинҹи илиндә Сәмәријјәдә Исраилин падшаһы олду вә ики ил Исраилдә һакимијјәт сүрдү. 52 О, Јеһованын бәјәнмәдији пис ишләр ҝөрүр, атасы илә анасынын+ вә Исраили ҝүнаһа сүрүкләјән Нәбат оғлу Әрубамын+ јолу илә ҝедирди.+ 53 О, атасы кими, Баала ибадәт едиб сәҹдә гылыр,+ Исраилин Аллаһы Јеһованы гәзәбләндирирди.+\n^ Диҝәр вариант: Әһәбин ҹәнҝ арабасыны фаһишәләрин чимдији Сәмәријјә һовузунун јанында јујанда, Јеһованын дедији кими, итләр онун ганыны јалајырды.\n1 Падшаһлар 22


Q=4	C=2	SS=0	LS=2	PS=0	DC=0	LC=0	SD=0	BS=2	G0=32	G1=26	G2=11	DLID=az_RU	BODY=Nur-az.com - Нифрәти һәбс етмәк…\n28 Нојабр 2021\n21 Рәбиүссани 1443\n7 Азәр 1400\nНифрәти һәбс етмәк…\nДејәсән, “ағыр ҝүнләр” ҝеридә галды. Ән ваҹиб мәсәлә, витсе-президентин тәјин едилмәси һәллини тапды. Ән бөјүк “ислаһат” бу иди затән, о да баш тутду. Өлкә үчүн дејил, игтидардан өтүрү…\nАртыг һакимијјәтин өтүрүлмәси бир әнәнәјә чеврилди. Ојнамаға нә вар ки, әсас утанмаг мәсәләси иди, неҹә дејәрләр, бу комплекси дә атлатдылар…\nБахырсан әтрафында кинајә, нифрәт газаны гајнајыр. Амма бу кин, гәзәб бир тәрәфдә, игтидар ҹәбһәсиндә һәр ҝүн өз гурбанларыны әзиб мәһв едирсә, диҝәр ҹәбһәдән, халгын сәнҝәриндән неҹә дејәрләр, “атәш ачылмыр”.\nБир тәрәфин нифрәти аҹлыг, јохсуллуг, өлүмләрә јол ачыр. Диҝәр тәрәфин нифрәтисә, һәлә дә өмрүндән кәсиб бириләринин өмрүнә чаламаг јаланы илә өзүнү ҝизләтмәјә чалышыр.\nМаһијјәтдә бу өлкәдә һәбс олунанлар инсанлар дејил тәкҹә. Бу өлкәнин нифрәти, кини дә мәһкум едилиб.\nИгтидар өзүнә гаршы нифрәти дилә ҝәтирәнләри һәбс едир вә бизә елә ҝәлир ки, ән гәддар, амансызлығы да мәһз елә игтидар едир. Амма бу һәбсләри һәјат кечирән тәк игтидардымы?\nИгтидар өзүнә нифрәт едәнләри һәбс едирсә, буна сусуб өз нифрәтини вә әзмини, ролуну горхуда вә биҝанәлијиндә һәбс едән халг һечми ҝүнаһкар дејил?!\nҺәр ики тәрәф – игтидар да, халг да өз зиндан гапыларыны тајбатај ачыб вә о горху зинданында бизим мүбаһисә едиб, сајыны мүәјјәнләшдирмәк истәдијимиздән гат-гат чох виҹдан мәһбусу вар.\nИгтидар горхур. Чүнки ҹинајәт етдијинин фәргиндәдир вә бу үздән дә һәр ан ону мүттәһим күрсүсүнә әјләшдирәҹәк ҝүҹүн халгда олдуғуну билдијиндән горхдуғуна вә горху һиссинә нифрәт едир. Өз нифрәт ҹәбһәсиндә чәкинмәдән һүҹума кечиб. Халга нифрәт едир, ону јохсул, сәфил ҝүнә салыб. Дәјәрләрә нифрәт едир, онлары дағыдыр. Ҹәсарәтә нифрәт едир, ону инсанларын үрәјиндәки горхуда һәбс едиб. Мүхалиф дүшүнҹәјә нифрәт едир, һәбсханаларынын гапысыны сәхавәтлә онларын үзүнә ачыб.\nМаһијјәтдә игтидарын нифрәтинин гајнағы горхудур вә бунун ләјагәт вә һејсијјатын ашынмасы нәтиҹәсиндә инсан гәлбинә јүкләнән бөјүк дујғу илә һеч бир бағлантысы јохдур.\nАди вә бәсит бир дујғудур. Оғрунун даһа чох оғурламасына мане олан һәр нә варса, она бәсләдији нифрәт гәдәр ади…\nХалг да горхур. Бу үздән өз ләјәгәт вә һејсијјат һиссини ојандыраҹаг ҝүҹә саһиб олан бөјүк дујғуну, нифрәти һәбс едиб игтидара олан гәзәбини азадлыға бурахмыр. Чүнки бу азадлығын уҹунда һәбсләр вар.\nБәзән дүшүнүрәм, бүтүн өмрүнү ләјагәтсизлик “һәбсханасында” кечирмәјә үстүнлүк вериб, ону азадлыға вә гүрурлу өмүрә ҝөтүрәҹәк әзабы ҝөзә ала билмәјәнләрин азадлыг, галхынмаг үчүн һимн олаҹаг гәдәр бөјүк олан нифрәт һиссини һәбс етмәсиндән тәбии нә ола биләр?!..\nӨлкәдә ики шеј ҝүндәмдән дүшмүр. Бир интиһарлар, бир дә һәбсләр…\nБу өлкәдә едилән интиһарлар нифрәтин дилә ҝәтирилмәјән аҹиз үсјаныдыр. Бу өлкәдәки интиһарлар һәм дә бөјүк ҹәсарәтин аҹиз горху үзәриндәки гәләбәсидир. Игтидара гаршы ҝәлә билмәјәнләрин Аллаһын мәрһәмәтинә сығыныб, она үсјан етмәсидир. Һәм дә Аллаһын гијамәтиндән горхмајанларын игтидарын гәзәбиндән горхмасы гәдәр аҹизлијин симҝәсидир…\nҺәбсләрсә нифрәтини дилә ҝәтириб горхуја мејдан охумаг истәјәнләрин ҹәзаландырылмасыдыр. Бу һәбсләр һәм игтидарын, һәм дә халгын горхусунун нәтиҹәсидир. Вә мәнҹә, Азәрбајҹанда ән бөјүк вә иримигјаслы интиһары да, һәбсләри дә әслиндә, халг һәјата кечирир.\nИлләрдир һәр шеји өзүнә рәва ҝөрән, һакимијјәтдән ҝәлән дәрди тој-бајрам кими бағрына басдығыны нүмајиш етдириб, әслиндәс үрәјиндә ҝәздирдији нифрәтә гандал вуран бир халг маһијјәтдә һәр јашадығы анда өз ләјагәтини вә гүруруну интиһара ҝөтүрүр.\nБу халг нифрәтини, кинини өз ичиндә гандалламаг үчүн илләрдир өз өмрүндән кәсиб бириләринә пај вермәк јаланына гәдәр ријакарлыг едир, амма дилдә кәсмәјә һазыр олдуғу өмрүнүн бир илини һәбсдә белә кечирмәјә ҹәсарәт едә билмир. Чох дүнјаҝир олан бир халг кинајәсини белә ачыг дилә ҝәтирә билмәјиб, ону додағынын уҹунда дондурур, “өмүрдән пај олар” јаланыны севҝи ады илә игтидара уҹуз сатыб башыны һәрләмәји үстүн тутур, инсанҹа јашамағы дејил. Гәлбиндәки ҹәсарәтә гандал вуруб һәр чүр рәзаләтә бојун әјир, амма өз гәзәбинин азадлығы үчүн һеч нә етмир. Едәнләрин дә архасында дурмур…\nП.С. Беләҹә… Вә беләҹә, һәр ики тәрәф бир-бириндән горхдуғундан елә бир-биринә дә нифрәт едир. Амма һәр ики тәрәф дә бу нифрәти ҝизләтмәк үчүн јалан данышыр. Бири “халга хидмәт”, диҝәрисә, “өмүрдән кәсиб пај вермәк” нағылы данышыр. Һәр ики тәрәф дә нифрәти өз баҹардығы кими һәбс едир…\nАзәрбајҹандаса 166 сијаси мәһбус вар! Бу инсанлары һәбс едән ЈАП игтидарыдыр. Амма әслиндә, онлар халгын биҝанәлик “зинданында” анламағын” ҹәзасыны” чәкир. Вә мәним бу өлкәдәки нифрәт һиссинә јазығым ҝәлир бәзән…\n11960 дәфә бахылыб


Q=15	C=4	SS=0	LS=10	PS=0	DC=0	LC=0	SD=0	BS=0	G0=39	G1=25	G2=13	DLID=az_RU	BODY=“Субтропик әмәлијјаты” ады алтында Талыш халгына гаршы гулдурлуг вә сојғунчулуг... (Архив)Әһли Бејт (әлејһимус сәлам) -АБНА- Хәбәр Аҝентлији – Shia News\niyul 17, 2018 - 8:41 PM Хәбәрин коду : 902064 Мәнбә : Һилал Мәммәдовун шәхси фејсбук сәһифәсинә истинадла Link:\nӘһли Бејт (әлејһимус-сәлам) - АБНА – Хәбәр Аҝентлији: 26 ил өнҹә, 16 ијул 1992-ҹи ил тарихдә, билаваситә о вахткы ДИН назири И.Һәмидовун рәһбәрлијилә Талыш реҝионунда “Субтропик әмәлијјаты” ады алтында ачиг-ашкар гулдурлуг вә сојғунчулуг әмәлијјаты һәјата кечирилди... Аз-чох имканлы инсанларын мал-дөвләтләри әлләриндән гулдурҹасына алынмагла јанашы, Астаранын Шаһағаҹ кәндиндә бир аилә вә еви јерлә јексан едилди... ДИН-нин өзбашыналығынын мејдан охудуғу бир дөврдә, биз, Азәрбајҹан Талыш Халг Партыјасынын (АТХП) Бакыда кечирилән 25 ијул 1992-ҹи ил тарихли тәсис гурултајында бу олајы кәскин шәкилдә тәнгид едәрәк, јениҹә сечилмиш (17 ијул) президент Ә.Елчибәјдән бу һадисәјә сијаси гијмәт верилмәсини тәләб етдик... Әфсус ки, о вахтлар диҝәр инстансијалара да сајсыз-һесабсыз мүраҹиәтләримиз ҹавабсиз галды... 16 ијул 1993-ҹи илдә Астарада бу фаҹиәнин илдөнүмүнү кечиртмәјә дә бәзи “јерли данабашлар” манеәләр јаратмаға чалышды... Әслиндә И.Һәмидовун бу сојғунчулуғу һәмин “данабашларын” - јерли полис вә диҝәр структурларын вә гәрәзли шәхсләрин дәстәји вә һәтта “ишверәнлији” сајәсиндә баш вермишди... Бүтүн бунлара бахмајараг, бир чох мәгалә вә сосиал шәбәкәләрдәки статусларда сәһвән иддиа едилдији кими, һәмин әмәлијјаты Ә.Елчибәјлә дә бағламаг олмаз! Белә ки, о вахтлар И.Һәмидов президент Ә.Елчибәјә дә аз проблемләр јаратмамышды... Санијән, хејли тәәссүфлә, буну да гејд етмәк истәјирик ки, бу ҝүн јерли-јерсиз, һәм Ә.Елчибәји, һәм дә И.Һәмидову гынајан вә мүһакимә едән бәзи бошбоғаз шәхсләр о вахтлар нәинки бу фаҹиәјә сусмуш, һәтта мүвәггәти һакимијјәтләри дөврүндә о сојғунчулуға васитә олмуш јерли нөкәрләри дә јанларында гуллуг саһибләри етмишләр... АХҸ-дән сонракы һакимијјәт исә шәхси гәрәз мөвҝеләриндән И.Һәмидов вә д. АХҸ фәалларыны һәбс етсә дә нәинки бу һадисәјә сијаси гијмәт вермәмиш, әксинә, онлар да бу фаҹиәјә васитә олмуш “гуллугчулары” даһа мөтәбәр вәзифәләрә тәјин етмишләр...Одур ки, јалныз И.Һәмидов дејил, бу фаҹиәнин архасында дуран инсанлар да бир ҝүн һеч олмазса Виҹдан мәһкәмәләри гаршысында ҹаваб вермәли олаҹаглар...\nӘзиз достлар! Ашағыда, о вахтлар хејли популјар олан “Ајдынлыг” гәзетинин Шаһағаҹ кәндинә езам едилмиш, ҝөрдүкләри вә ешитдикләрини үрәк ағрысыјла гәләмә алмыш мүхбиринин кичик бир јазысыны нәзәринизә чатдырырыг... Лүтфән, охујун вә гисмән дә олса о фаҹиәнин маһијјәтини дәрк етмәјә чалышын....\n(Һилал Мәммәдовун шәхси фејсбук сәһифәсинә истинадла)\nҺәјатымда үч дәфә сағ олмағыма, јашамағыма ҝөрә хәҹаләт чәкмишәм. Биринҹи дәфә - јанвар шәһидләринин дәфни заманы ҹәназәләри, издиһамы вә ачыг гәбирләри ҝөрәндә. Икинҹи дәфә - нахчыванлы достум Таран Гуламов Сәдәрәк дөјүшчүләри үчүн силаһ вә сурсат апараркән 14 јашлы гызы онун јахасындан тутуб: “Ата, гурбан олум, мәни дә өзүнлә апар, гој шәһид олум” дејәндә. Үчүнҹү дәфә Астара рајону Шаһағаҹы кәндиндә, дәниз кәнарында балыгчы Ҝүлағанын тифағы дағылмыш, оҹағы сөнмүш һәјәтиндә онун ики итинин вә үч өрдәјинин һеч јерә ҝетмәдијинин шаһиди оланда.\n16 ијул 1992-ҹи ил ҝеҹәси Шаһағаҹы кәндиндә өвлад тәшнәли јалгыз бир еви һәр тәрәфдән дөврәләдиләр. 150 сојуг лүлә бирдән тушланды бу ханимана. Од вурдулар, јандырдылар. Бирҹә күлү галмыш ҹәсәдләр, виранә һәјәтдә исә Дәҹл, Кәҹ, Нич адлы үч ит вә үч өрдәк галды.\nДәҹл саһибинин гәтлинә дөзмәди. Фикирдән, хиффәтдән бир һәфтә һеч нә јемәди. Сәккизинҹи ҝүн ҹаныны тапшырды. Кәҹ илә Нич исә гоншу әппәјинә мөһтаҹ галсалар да, башларыны әлләри үстә гојуб, үч өрдәјә кечик чәкир, Ҝүлағанын гајыдаҹағына һәлә дә инанырлар...\nМә”шумҝеҹәниншаһиди, чәпәргоншусуДадашМәммәдов: Ҝеҹәјарысыҝүлләсәсинәојандым. Чајчы Әфлатунун гышгырығыны ешитдим: “Ләнкәрандан Ҝүлағаны өлдүрмәјә ҝәлибләр”. 6 РАФ машыны долу әсҝәр Ҝүлағанын евинә јахынлашды... Әли силаһлылара јахынлашдым. Ики нәфәрлә сөһбәт етдим. “Сумгајытданыг – дедиләр. Институтда охујуруг. Сәрһәд ады илә бизи бура дөјүш мејданындан - Гарабағдан мәҹбури ҝәтирибләр. Һәлә дә билмирик нә баш вериб, нә мәсәләдир”. Дадаш киши сөһбәтинә давам едир: Һеч кәси јахына бурахмадылар. Дөрд тәрәфдән еви ҝүлләбарана тутдулар. Сары чарпајы өртүјүнүн алтында ушаг ады илә Ҝүлағанын варидатыны јығыб чыхартдылар. Сонра гумбараатанла вуруб еви дағытдылар, од салдылар. Һәтта рајон полисинә белә јахына ҝәлмәјә иҹазә вермәдиләр. Ев тамамилә күл олдугдан сонра сәһәр саат 8-ә ишләјәндә чыхыб ҝетдиләр.\nШаһағаҹы 1 нөмрәли мәктәбин директору Рамиз Һәсәнов: 60 нәфәр јығышыб президент апаратына ҝетдик. Тә`кидләримизә бахмајараг, президентин јанына бурахмадылар. Һүгуг ишләри үзрә мүшавир Ихтијар Ширинов бизи көнүлсүз гәбул етди. Ҹавабы бу олду ки, бу ишлә мәшғул олмаг сәлаһијјәтимдән кәнардыр. Арајыш ҝәтирин. Ганунлары ишә салаг. Сонра рајон иҹра башчысынын Шаһағаҹыдакы нүмајәндәси Ширзад Гулијев, кәндин баш молласы Рамазан Дөвләтов вә АХҸ үзвү Халиддин Һүсејновла Тамерлан бәј Гарајевин јанында олдуг. О бизә деди ки, јүз фаиз архајын олун. Инсан һүгуглары комиссијасынын сәдри Рамиз Фәтәлијеви ҝөндәрәҹәјик. Халг депутаты Исмајыл Шыхлы да бизи динләјәндән сонра Тамерлан бәјин сөзләрини тәкрарлајараг, әлавә етди: “Бу, вәһшиликдир. Горху, зүлм алтында адамлары сахламаг, сүнҝү үстә чох отурмаг олмаз”.\nЛакин арадан хејли вахт кечмәсинә бахмајараг, нә Т.Гарајевдән, нә И.Шыхлыдан, нә Р.Фәтәлијевдән, нә дә президент апаратындан сәс-сораг јохдур. Ҝүлағанын ганы батырылыр. Шәһидләрин, хоҹалыларын ҝүнаһсыз ганы кими.\n...Ҝөзләри јолда, гулаглары сәсдә Кәҹлә Ничин. Ҝүлағадан хәбәр тутан, накам руһу илә растлашан олса, хәбәр версин ки, онлар виранә һәјәтин харабалығыны, бир дә үч өрдәји сәдагәтлә горујурлар.\n(“Ајдынлыг” гәзети, 1993, 20 ијул)


Q=6	C=5	SS=2	LS=0	PS=0	DC=0	LC=0	SD=0	BS=1	G0=146	G1=126	G2=49	DLID=az_RU	BODY=Јеһова илә јахын мүнасибәтләрини гору (Јагуб 4:8) | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Колумбија жест дили Литва Малта Мексика жест дили Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс бикол болгар венда волајта га газах гуарани гырғыз дхолуо еве ермәни естон ефик занде зулу ибо иврит илок инҝилис исланд испан италјан каталан кечуа (Ајакучо) кечуа (Боливија) кинјаруанда кореја коса куангали куанјама латыш малагаси малај маҹар михе ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\n«Аллаһа јахынлашын, О да сизә јахынлашаҹаг» (ЈАГ. 4:8).\nТехнолоҝијаја вә сағламлыға олан дүзҝүн мүнасибәти неҹә горујуб сахлаја биләрик?\nГүрура вә пула олан дүзҝүн мүнасибәти неҹә горујуб сахлаја биләрик?\nЈеһова Аллаһла јахын мүнасибәтләримизи неҹә горуја биләрик?\nЈЕҺОВА АЛЛАҺ инсанлары Онунла јахын мүнасибәтләр гурмаг истәјилә јарадыб. Лакин Шејтан истәјир ки, онун кими, биз дә Јеһоваја еһтијаҹымыз олмадығыны дүшүнәк. О, Еден бағында Һәвваны алдатдығы ҝүндән бәри бу јаландан истифадә етмәјә давам едир (Јар. 3:4—6). Тарих бојунҹа инсанларын әксәријјәти бу сәһви тәкрарлајыр.\n1, 2. а) Шејтан һансы фәндләрә әл атыр? б) Аллаһа јахынлашмагда бизә нә көмәк едәҹәк?\n2 Хошбәхтликдән биз онун тәләсинә дүшмәјә биләрик. Чүнки «онун фәндләриндән бихәбәр дејилик» (2 Кор. 2:11). Шејтанын мәгсәди бизи јанлыш сечимләр етмәјә тәһрик едәрәк Јеһовадан узаглашдырмагдыр. Анҹаг әввәлки мәгаләдән ҝөрдүјүмүз кими, бизим карјера, әјләнҹә вә аилә мүнасибәтләриндә дүзҝүн сечим етмәк имканымыз вар. Бу мәгаләдә исә Шејтанын бизи јолдан чыхармаг үчүн истифадә етдији технолоҝија, сағламлыг, пул вә гүрур кими диҝәр дөрд саһә мүзакирә олунаҹаг. Бу саһәләрдә дүзҝүн сечим етмәјимиз Аллаһа јахынлашмағымыза көмәк едә биләр (Јаг. 4:8).\n3. Технолоҝијадан һансы јахшы вә пис мәгсәдләр үчүн истифадә етмәк олар? Изаһ един.\n3 Мүасир електрон ҹиһазлар бүтүн дүнјада ҝениш јајылыб. Онлардан дүзҝүн истифадә етсәк, бизә чохлу фајдасы дәјә биләр. Јанлыш истифадә етдикдә исә онлар бизи сәмави Атамыздан узаглашдыран аләтә чеврилә биләр. Ҝөтүрәк компүтери. Һал-һазырда охудуғунуз журнал онун васитәсилә јазылыб вә чап едилиб. Компүтер бизә ахтарыш апармаға, үнсијјәт гурмаға көмәк едә биләр, ејни заманда биз онун сајәсиндә хош вахт кечирә биләрик. Анҹаг әҝәр јол версәк, биздә компүтердән асылылыг јарана биләр. Сатыҹылар инсанлары инандырмаға чалышырлар ки, онлар мүтләг ән сон технолоҝијалары әлдә етмәлидирләр. Мисал үчүн, бир оғлан арзусунда олдуғу компүтери алмаг үчүн ҝизлинҹә бир бөјрәјини сатмышды. Неҹә дә дүшүнҹәсиз һәрәкәтдир!\n4. Бир мәсиһчи компүтердән чох истифадә етмәк вәрдишинин өһдәсиндән неҹә ҝәлди?\n4 Ән аҹынаҹаглысы исә технолоҝијанын Јеһова илә мүнасибәтләримизә зәрәр вурмасына јол вермәкдир. 28 јашы олан Ҹон * адлы ҝәнҹ мәсиһчи дејир: «Мүгәддәс Китабда руһани шејләр үчүн “әлверишли вахты сатын алын” мәсләһәти верилдијини билирәм. Анҹаг компүтер мәсәләсинә ҝәлдикдә ән бөјүк дүшмәним өзүмәм». Чох вахт Ҹон вахтыны ҝеҹәјарысына кими компүтерин габағында кечирирди. О дејир: «Нә гәдәр чох јорулурдумса, бир о гәдәр дә јазышмагдан вә видеороликләрә бахмагдан әл чәкмәк чәтин олурду, һәтта бәзән зәрәрли олса белә». Бу вәрдишин өһдәсиндән ҝәлмәк үчүн Ҹон компүтерини елә програмлашдырмышды ки, јатмаг вахты ҝәләндә автоматик олараг сөнсүн. (Ефеслиләрә 5:15, 16 ајәләрини оху.)\nВалидејнләр, ушагларыныза техноложи васитәләрдән мүдрикликлә истифадә етмәјә көмәк един\n5, 6. а) Валидејнләр ушагларына гаршы һансы мәсулијјәти дашыјырлар? б) Валидејнләр ушагларынын фајдалы үнсијјәт гурдугларына неҹә әмин ола биләрләр?\n5 Валидејнләр, сиз ушагларынызын һәр бир аддымына јох, садәҹә компүтердән неҹә истифадә етдикләринә нәзарәт етмәлисиниз. Онларын әхлагсыз вә спиритизмлә бағлы сајтлара ҝирмәләринә, зоракы ојунлар ојнамаларына вә Интернетдә пис инсанларла үнсијјәт етмәләринә јол вермәјин. Белә бир шејә иҹазә версәниз, онлар фикирләшәҹәкләр ки, әҝәр валидејнләримизин веҹинә дејилсә, демәли, бунда пис һеч нә јохдур. Бир валидејн кими, сизин вәзифәниз өвладларынызы, хүсусилә дә јенијетмәләри Јеһовадан узаглашдыраҹаг һәр бир шејдән горумагдыр. Диггәт јетирмисинизсә, һәтта һејванлар белә балаларыны тәһлүкәдән горујурлар. Балалары үчүн бир балаҹа тәһлүкә јаранан заман ана ајынын нә едәҹәјини һеч тәсәввүрүнүзә ҝәтирирсиниз?! (Һушә 13:8 ајәси илә мүгајисә един.)\n6 Ушагларынызын ҝәнҹ вә јашлы нүмунәви мәсиһчиләрлә фајдалы үнсијјәт гурмаларына көмәк един. Вә јадда сахлајын ки, өвладларынызын сизин онларла бирҝә вахт кечирмәјинизә еһтијаҹлары вар! Буна ҝөрә дә бирликдә ҝүлмәк, ојнамаг вә Аллаһа јахынлашмаға көмәк едән ишләрлә мәшғул олмаг үчүн вахт ајырын! *\n7. Нәјә ҝөрә сағлам олмаг һамынын арзусудур?\n7 «Өзүнү неҹә һисс едирсән?» Тез-тез истифадә олунан бу суал аҹы һәгигәти әкс етдирир. Улу валидејнләримиз Шејтанын онлары Аллаһдан узаглашдырмасына јол вердикләри үчүн биз һамымыз хәстәликләрә мүбтәлајыг. Хәстәликләр Шејтанын мәгсәдинә хидмәт едир, чүнки инсан хәстәләнәндә Јеһоваја хидмәт етмәк онун үчүн чәтинләшир. Өләндә исә Она үмумијјәтлә хидмәт едә билмир (Мәз. 115:17). Буна ҝөрә дә биз сағламлығымызы горумаг үчүн әлимиздән ҝәләни етмәк истәјирик *. Биз һәмчинин баҹы-гардашларымызын да сағламлығынын вә рифаһынын гајғысына галмалыјыг.\n8, 9. а) Сағламлығымызла бағлы һәддән артыг нараһат олмамаг үчүн нә едә биләрик? б) Севинҹимизи горујуб сахламағын һансы фајдасы вар?\n8 Лакин бу мәсәләдә ифрата вармамаг олдугҹа ваҹибдир. Бәзиләри пәһризләр, мүалиҹә үсуллары, сағлам вә фајдалы гида мәһсуллары барәдә сөһбәтләрә даһа чох вахт сәрф едирләр, нәинки Аллаһын Падшаһлығы һаггында хош хәбәрин тәблиғинә. Ола билсин, онлар бунунла башгаларына көмәк етдикләрини дүшүнүрләр. Анҹаг Падшаһлыг залларымызда вә ја конгресләримиздә дәрман мәһсуллары сатмаг вә мүалиҹә үсуллары реклам еләмәк дүзҝүн дејил. Нәјә ҝөрә?\n9 Бизим бир јерә топлашмағымызын мәгсәди руһани мөвзулар барәдә данышмаг вә Аллаһын мүгәддәс руһунун бәһрәси олан севинҹ хүсусијјәтини инкишаф етдирмәкдир (Галат. 5:22). Биздән хаһиш едиб-етмәмәләриндән асылы олмајараг, дәрман препаратлары тәклиф етмәк вә ја сағламлыгла бағлы мәсләһәтләр вермәк диггәти руһани шејләрдән јајындыра вә башгаларыны севинҹдән мәһрум едә биләр (Ром. 14:17). Һәр бир кәс сағламлығынын гајғысына неҹә галаҹағына өзү гәрар вермәлидир. Үстәлик, һеч ким хәстәликләрдән тамамилә азад ола билмәз. Һәтта ән јахшы һәкимләр белә хәстәләнир, гоҹалыр вә өлүр. Һәмчинин сағламлығымыза ҝөрә нараһат олмагла өмрүмүзү узада билмәрик (Лука 12:25). Әксинә, Мүгәддәс Китабда дејилир ки, «үрәк севинҹи ҹан үчүн ән јахшы мәлһәмдир» (Сүл. мәс. 17:22).\n10. а) Јеһованын фикринҹә, инсаны ҝөзәл едән һансы кејфијјәтләрдир? б) Биз нә заман тамамилә сағлам олаҹағыг?\n10 Ејнилә, хариҹи ҝөрүнүшүн гајғысына галмаг да мүнасибдир. Анҹаг биз јашлылығын бүтүн әламәтләрини арадан галдырмаг үчүн дәридән-габыгдан чыхмамалыјыг. Онлар јеткинлијин, ләјагәтин вә дахили ҝөзәллијин әламәтләридир. Мисал үчүн, Мүгәддәс Китабда дејилир ки, «ағаран сачлар шәрәф таҹыдыр, салеһлик јолунун газанҹыдыр» (Сүл. мәс. 16:31). Јеһова бизим хариҹи ҝөрүнүшүмүздән чох, дахили варлығымызын ваҹиб олдуғуну дүшүнүр. Биз дә өзүмүзә бу ҹүр бахмағы өјрәнмәлијик. (1 Петер 3:3, 4 ајәләрини оху.) Буна ҝөрә дә, садәҹә даһа ҹәлбедиҹи ҝөрүнмәк үчүн ҹәрраһи әмәлијјатлара вә тибби проседурлара мәруз галараг өзүмүзү лазымсыз тәһлүкәләрә атмаг нә дәрәҹәдә мүдрик һәрәкәтдир? Јашындан асылы олмајараг, әсил ҝөзәллијин мәнбәји «Рәббин вердији севинҹ»дир (Неһ. 8:10). Биз јалныз јени дүнјада мүкәммәл сағламлыға говушаҹаг вә ҝөзәлләшәҹәјик (Әјј. 33:25; Јешаја 33:24). О вахтаҹан биз мүдрик сечимләр етмәли вә Јеһованын вәдләринә иман тәзаһүр етдирмәлијик. Бу, һал-һазырда һәјатдан һәзз алмагда вә сағламлығымыза ҝөрә һәддән артыг нараһат олмамагда бизә көмәк едәҹәк (1 Тим. 4:8).\n11. Пул неҹә тәлә ола биләр?\n11 Пулда вә дүрүстлүклә пул газанмагда пис һеч нә јохдур (Ваиз 7:12; Лука 19:12, 13). Лакин пулпәрәстлик севдасына дүшсәк, бу, бизи Јеһовадан мүтләг узаглашдыраҹаг (1 Тим. 6:9, 10). «Бу дөврүн гајғылары» — ҝүндәлик тәләбатларымыза ҝөрә һәддән артыг нараһат олмаг руһани шејләрә олан марағымызы өлдүрә биләр. Буна ҝөрә дә «вар-дөвләтин алдадыҹы гүввәси»нә, јәни узунөмүрлү хошбәхтлик вә тәһлүкәсизлик ҝәтирәҹәјинә инанмаг ағылсызлыгдыр (Мат. 13:22). Иса ајдын шәкилдә демишди ки, «һеч ким» һәм Аллаһа, һәм вар-дөвләтә гуллуг едә билмәз (Мат. 6:24).\n12. Бу ҝүн чохлары неҹә тез бир заманда чохлу пул газанмаға чалышырлар вә биз бу тәләдән неҹә гача биләрик?\n12 Пула сәһв јанашма тәрзи јанлыш һәрәкәтләрә ҝәтириб чыхара биләр (Сүл. мәс. 28:20). Тез вә асан пул газанмаг имканына алданараг бәзиләри лотереја билетләри алыр вә чохсәвијјәли шәбәкә маркетингинә гошулурлар, һәтта јығынҹағын үзвләрини дә бу ишләрә ҹәлб едирләр. Башгалары исә гојдуглары пуллардан ағласығмаз дәрәҹәдә пул газанаҹаглары вәдинә алданырлар. Сәни алдатмаларына јол вермә. Узагҝөрән ол. Чүнки бир ҝөз гырпымында чохлу пул газанмаг хәјалдан башга бир шеј дејил.\n13. Јеһованын пула олан нөгтеји-нәзәри дүнјанынкындан неҹә фәргләнир?\n13 Биз «падшаһлығы вә Аллаһын салеһлијини» биринҹи јерә гојанда Јеһова әсас еһтијаҹларымызы өдәмәк ҹәһдләримизи хејир-дуаландырыр (Мат. 6:33; Ефес. 4:28). О истәмир ки, биз бүтүн ҝүнү ишләдикдән сонра ҝәлиб јығынҹагда ја јухулајаг, ја да отуруб пул барәдә фикирләшәк. Лакин бир чохлары дүшүнүр ки, бүтүн вахтларыны пул газанмаға һәср етсәләр, өзләрини тәһлүкәсиз ҝәләҹәклә тәмин едәҹәк вә һәјатларыны асанлашдыраҹаглар. Онлар чох вахт ушагларына да ејни мәгсәдләрә ҹан атмағы ашылајырлар. Анҹаг Иса бу ҹүр дүшүнҹә тәрзинин ағылсызлыг олдуғуну ҝөстәрди. (Лука 12:15—21 ајәләрини оху.) Бу дүшүнҹә тәрзи бизә Ҝеһазини хатырладыр. О һәм аҹҝөзлүјүнү тәмин едәҹәјини, һәм дә Јеһова илә јахшы мүнасибәтләрини горујуб сахлајаҹағыны дүшүнүрдү (2 Пад. 5:20—27).\n14, 15. Нәјә ҝөрә пулун бизи мүдафиә едәҹәјини дүшүнмәк мүдриклик дејил? Нүмунә чәкин.\n14 Дејиләнә ҝөрә, гарталын ҹајнағына ҝөтүрдүјү балыг һәддән артыг ағыр оларса вә ону бурахмазса, гартал боғула биләр. Буна бәнзәр бир шеј мәсиһчиләрин дә башына ҝәлә биләр. Һал-һазырда ағсаггал олан Алекс адлы бир гардаш дејир: «Адәтән, мән чох гәнаәтҹил инсанам. Чимәндә әлимә шампун бир аз чох төкүләрсә, онун јарысыны ҝери габа бошалдырам». Анҹаг бир ҝүн Алекс бир аз артыг пул газандыгдан сонра ишдән чыхыб пионер хидмәтинә башлаја биләҹәјини дүшүнәрәк фонд биржасында алғы-сатгы илә мәшғул олмаға башлады. О һәтта мүхтәлиф тәклифләри вә базар гијмәтләрини арашдырмаға башлады. Јығдығы вә брокерләрдән борҹ алдығы пуллара сәһмләр алды, чүнки мүтәхәссисләр һәмин сәһмләрин гијмәтинин галхаҹағыны прогноз вермишдиләр. Әфсуслар олсун ки, бу прогнозлар дүз чыхмады, сәһмләрин гијмәти бирдән-бирә дүшдү. Алекс дејир: «Мән пулларымы ҝери гајтармаға гәти гәрарлы идим. Дүшүнүрдүм ки, сәһмләри сахласам, гијмәтләри јенидән галхаҹаг».\n15 Бир нечә ај әрзиндә Алекс башга һеч нә барәдә дүшүнә билмирди. О нә фикирләрини руһани шејләрә ҹәмләјә билирди, нә дә ки онун ҝөзүнә јуху ҝедирди. Сәһмләрин гијмәти исә галхмырды ки галхмырды. Алекс јығдығы бүтүн пулларыны итирди, һәтта евини сатмаг мәҹбуријјәтиндә галды. «Аиләмә чохлу әзаб-әзијјәт чәкдирдим», — дејә о әлавә едир. Анҹаг бу, онун үчүн ваҹиб бир дәрс олду: «Инди баша дүшүрәм ки, үмидләрини Шејтан системинә бағлајан һәр кәс ҝүҹлү мәјуслуға дүчар олаҹаг» (Сүл. мәс. 11:28). Һәгигәтән дә, үмидимизи бу системдә јығдығымыз пуллара, сәһмләрә вә пул газанмаг баҹарығымыза бағламаг «бу дөврүн аллаһы» Шејтана үмид бағламаг демәкдир (2 Кор. 4:4; 1 Тим. 6:17). О вахтдан бәри Алекс «хош хәбәр уғрунда» һәјатыны садәләшдириб. О дејир ки, бу, она вә аиләсинә хошбәхтлик ҝәтирди вә Јеһова илә мүнасибәтләрини мөһкәмләндирди. (Марк 10:29, 30 ајәләрини оху.)\n16. Јахшы вә пис шејләрлә гүрур дујмаг арасында һансы фәрг вар?\n16 Јахшы шејләрлә гүрур дујмаг гәбаһәт дејил. Мәсәлән, биз Јеһованын Шаһиди олдуғумуз үчүн һәр заман гүрур дујмалыјыг (Јер. 9:24). Бу сәбәбдән биз һәмишә јахшы гәрарлар вермәјә вә Аллаһын јүксәк нормаларына әмәл етмәјә чалышырыг. Анҹаг өзүмүз һагда һәддән артыг јүксәк фикирдә олсаг, Јеһовадан узаглаша биләрик (Мәз. 138:6; Ром. 12:3).\nЈығынҹагда һәр һансы мөвгејә саһиб олмадығын үчүн һәддән артыг нараһат олмаг әвәзинә, хидмәтдән севинҹ дуј!\n17, 18. а) Мүгәддәс Китабдан тәвазөкар вә тәкәббүрлү инсанларын нүмунәләрини чәк. б) Бир гардаш гүрурун ону Јеһовадан узаглашдырмамасы үчүн нә етди?\n17 Мүгәддәс Китабда һәм гүрурлу, һәм дә тәвазөкар инсанларын нүмунәләри вар. Давуд падшаһ һәлимликлә Јеһованын рәһбәрлијини ахтарырды, Јеһова да ону хејир-дуаландырырды (Мәз. 131:1—3). Анҹаг Бабил падшаһлары Навуходоносорун вә Белшассарын исә гүруруну сындырды (Дан. 4:30—37; 5:22—30). Бу ҝүн дә бизим тәвазөкарлығымызы сынаға чәкән вәзијјәтләр јараныр. Јени јығынҹаға тәјин едилән вә хидмәти көмәкчи олан 32 јашлы Рајан гардаш дејир: «Мән тез бир заманда ағсаггал тәјин едиләҹәјими ҝөзләјирдим; бир ил кечди, анҹаг мән һәлә дә ағсаггал дејилдим». Рајан ағсаггалларын она лазыми һөрмәт ҝөстәрмәдикләрини дүшүнәрәк аҹыгландымы? О, јығынҹаглара ҝетмәјә сон гојараг гүрурун ону Јеһовадан вә Онун халгындан узаглашдырмасына јол вердими? Онун јериндә олсајдын, сән нә едәрдин?\n18 Рајан хатырлајыр: «Мән нәшрләримиздән ҝеҹикән үмид барәдә олан мәлуматын һамысыны тапыб охудум» (Сүл. мәс. 13:12). «Баша дүшдүм ки, сәбир етмәји вә тәвазөкарлыг ҝөстәрмәји өјрәнмәлијәм, еләҹә дә Јеһованын мәнә тәлим вермәсинә јол вермәлијәм». Рајан өзү барәдә һәддән артыг дүшүнмәкдән әл чәкиб бүтүн диггәтини јығынҹагда вә тәблиғдә башгаларына көмәк етмәјә јөнәлтди. Чох кечмәмиш о, бир нечә нәфәрлә Мүгәддәс Китаб өјрәнмәси башлады вә һәмин инсанлар руһани ҹәһәтдән јахшы инкишаф едирдиләр. О дејир: «Бир ил јарымдан сонра ағсаггал тәјин олунанда бу, мәним үчүн ҝөзләнилмәз олду. Чүнки хидмәтимдән бөјүк севинҹ дујдуғум үчүн артыг нараһатчылыг кечирмирдим». (Мәзмур 37:3, 4 ајәләрини оху.)\nЈЕҺОВА ИЛӘ МҮНАСИБӘТЛӘРИНИ ГОРУ!\n19, 20. а) Ҝүндәлик мәшғулијјәтләримизин бизи Јеһовадан узаглашдырмајаҹағына неҹә әмин ола биләрик? б) Јеһова илә јахын мүнасибәтләри олан һансы инсанларын нүмунәсини тәглид едә биләрик?\n19 Бу ики мәгаләдә мүзакирә етдијимиз једди саһәнин һәр биринин һәјатымызда өз јери вар. Биз Јеһоваја хидмәт етмәјимизлә фәхр едирик. Хошбәхт аилә вә сағламлыг Јеһованын бизә бәхш етдији ән бөјүк әнамлардандыр. Баша дүшүрүк ки, иш вә пул ваҹиб еһтијаҹларымызы өдәмәјә көмәк едә биләр. Истираһәт бизи тәравәтләндирә, техноложи васитәләр исә чох фајдалы ола биләр. Анҹаг әҝәр бүтүн бунлара һәјатымызда дүзҝүн вахт вә дүзҝүн јер ајырмасаг, ибадәтимизә тәсир едәҹәк вә бизи Јеһовадан узаглашдыраҹаг.\nҺеч нәјин сәни Јеһовадан узаглашдырмасына јол вермә!\n20 Әлбәттә, Шејтанын истәдији дә елә будур. Анҹаг әлиндән ҝәләни едә биләрсән ки, сәнинлә вә аилә үзвләринлә бу ҹүр фәлакәт баш вермәсин! (Сүл. мәс. 22:3). Јеһова Аллаһа јахынлаш вә Онунла мүнасибәтләрини гору. Мүгәддәс Китабда буна даир чохлу сајда ҝөзәл нүмунәләр вар. Мәсәлән, Ханок вә Нуһ «Аллаһла бир јол ҝедирди» (Јар. 5:22; 6:9). Муса «Ҝөзәҝөрүнмәз Аллаһы ҝөрүрмүш кими мәтин иди» (Ибр. 11:27). Иса Мәсиһ һәмишә Аллаһын бәјәндији ишләри ҝөрдүјү үчүн сәмави Атасы даим она дајаг олурду (Јәһ. 8:29). Бу инсанлардан өзүнә нүмунә ҝөтүр вә даим онлары изләмәјә чалыш. Һәмишә севин. Даима дуа ет. Һәр шејә ҝөрә миннәтдар ол (1 Салон. 5:16—18). Вә һеч нәјин сәни Јеһовадан узаглашдырмасына јол вермә!\n^ abz. 4 Адлар дәјишдирилиб.\n^ abz. 6 «Ҝөзәтчи гүлләси»нин 2008-ҹи ил ијул—сентјабр сајынын «Өзбашыналыг һөкм сүрән дүнјада ушагларын тәрбијәси» адлы мәгаләсинә бах.\n^ abz. 7 «Ојанын!» журналынын 2011-ҹи ил март сајынын «Сағламлығын беш сирри» адлы силсилә мәгаләләринә (рус.) бах.


Q=9	C=3	SS=0	LS=3	PS=3	DC=0	LC=0	SD=0	BS=2	G0=46	G1=33	G2=14	DLID=az_RU	BODY=1 Салнамәләр 9 | Онлајн Мүгәддәс Китаб | Јени дүнја тәрҹүмәси\n1 Салнамәләр 9:1—44\nСүрҝүндән гајыданларын нәсил шәҹәрәси (1—34)\nТалутун шәҹәрәси тәкрарланыр (35—44)\n9 Бүтүн исраиллиләр нәсил шәҹәрәсиндә гејд олунмушду вә бу, Исраил падшаһларынын китабында јазылмышдыр. Јәһуда сәдагәтсизлијинә ҝөрә Бабилә сүрҝүн едилмишди.+ 2 Өз шәһәрләриндәки торпагларына гајыдан илк сакинләр бәзи исраиллиләр, каһинләр, лавилиләр вә мәбәд гуллугчулары иди.+ 3 Јәһуда+, Бинјамин+, Әфраим вә Мәнәссә өвладларындан да бәзиләри Јерусәлимдә мәскунлашдылар: 4 Јәһуда оғлу Фарәсин+ өвладларындан Бәннинин көтүҹәси, Имринин нәтиҹәси, Омринин нәвәси, Амиһудун оғлу Утај. 5 Шилолулардан* аиләнин бөјүк оғлу Әсјаһ вә онун оғуллары. 6 Зараһ+ өвладларындан Јәил вә онларын 690 гардашы. 7 Бинјамин өвладларындан: Һәссәнуһун нәтиҹәси, Худавијјәнин нәвәси, Мәшулламын оғлу Саллу, 8 Јәраһимин оғлу Ибни, Михри оғлу Уззинин оғлу Илаһ, Ибнијјәнин нәтиҹәси, Руилин нәвәси, Шәфәтајын оғлу Мәшуллам. 9 Нәсил шәҹәрәсиндә онларын 956 гардашы гејдә алынмышды. Онларын һамысы нәсил башчылары иди. 10 Каһинләрдән: Јадај, Јәһујариб, Јакин,+ 11 Әзрија (Әзрија Хилгијјәнин, Хилгијјә Мәшулламын, Мәшуллам Садығын, Садыг Мәрјутун, Мәрјут Аллаһын евиндә башчылардан бири олан Әхитубун оғлу иди), 12 Мәлкијјәнин нәтиҹәси, Фәшһурун нәвәси, Јәраһимин оғлу Адај, Мәассај (Мәассај Адаилин, Адаил Јәһзәранын, Јәһзәра Мәшулламын, Мәшуллам Мәшмәлитин, Мәшмәлит Иммирин оғлу иди) 13 вә онларын гардашлары. Иҝид, баҹарыглы, һамысы нәсил башчысы олан бу адамларын сајы 1760 нәфәр иди. Онлар Аллаһын евиндә хидмәт едирдиләр. 14 Лавилиләрдән: Мерар өвладларындан Һәшбијјәнин нәтиҹәси, Әзригәмин нәвәси, Һәшшубун оғлу Шәмај;+ 15 Бәгбәгәр, Һәрәш, Галал; Асәфин нәтиҹәси, Зәкринин нәвәси, Микәнин оғлу Мәтәнјаһ; 16 Јадитунун нәтиҹәси, Галалын нәвәси, Шәмајын оғлу Әбдија; нәтуфаһлыларын кәндләриндә+ јашајан Әлгәна оғлу Асанын оғлу Бәрхија. 17 Дарваза кешикчиләри+ бунлар иди: Сәллум, Аггуб, Тәлмун, Әхиман. Онларын гоһуму Сәллум башчы иди 18 вә о вахта гәдәр о, шәргдәки падшаһ дарвазасында дурурду.+ Бунлар лавилиләрин дүшәрҝә кешикчиләри иди. 19 Гарунун нәтиҹәси, Әбиасәфин нәвәси, Горәнин оғлу Сәллум вә онун нәслиндән олан гоһумлары гарунлулар хидмәт ишинә нәзарәт едир, чадырын кешијини чәкирдиләр. Онларын аталары Јеһованын дүшәрҝәсинин ҝиришиндә кешикчи олмушдулар. 20 О вахтлар онларын башчысы Әлјазар+ оғлу Фәнһас+ иди. Јеһова онунла иди. 21 Мәшәләмја оғлу Зәкәријјә+ Һүзур чадырынын ҝиришиндә кешикчилик етмишди. 22 Астаналарда кешик чәкмәјә тәјин олунанларын сајы 212 нәфәр иди. Һамысы нәсил шәҹәрәләринә+ мүвафиг олараг, өз кәндләриндә јашајырдылар. Давудла ҝөрүҹү+ Ишмуил бу иши онлара етибар етди. 23 Онлар вә оғуллары Јеһованын евинин, чадырын* ҝиришиндә кешик чәкирдиләр.+ 24 Онлар дөрд тәрәфдә — шәрг, гәрб, шимал вә ҹәнуб тәрәфдә дурурдулар.+ 25 Гардашлары јашадыглары јерләрдән нөвбә илә једди ҝүнлүјә онларла хидмәт етмәјә ҝәлирдиләр. 26 Лавилиләрдән дөрд кешикчибашына Аллаһын евиндәки отаглар* вә хәзинә етибар олунмушду.+ 27 Онлар ҝеҹәни Аллаһын евинин әтрафындакы мөвгеләриндә кечирирдиләр, чүнки онлара кешикчилик иши һәвалә олунмушду. Ачар онларда олурду вә һәр сәһәр мәбәди ачырдылар. 28 Онлардан бәзиләри хидмәт заманы ишләдилән әшјалара бахырдылар,+ онлары ичәри апарыб-ҝәтирәндә сајырдылар. 29 Бәзиләри исә галан әшјалара, мүгәддәс әшјалара+, нарын уна+, шәраба+, јаға+, күндүрә+ вә балзама+ ҝөрә ҹавабдеһ идиләр. 30 Каһин оғулларындан бәзиләри балзамдан әтирли јағ дүзәлдирдиләр. 31 Лавилиләрдән гарунлу Сәллумун илк оғлу Мәттәсјаһ саҹда назик чөрәкләрин биширилмәсинә+ нәзарәт едирди. 32 Онларын кәһатлылардан олан бәзи гардашлары үст-үстә гојулан чөрәкләрин*+ һәр шәнбә һазырланмасына нәзарәт едирдиләр.+ 33 Бунлар мәзмур охујанлар, лавилиләрин нәсил башчылары идиләр вә отагларда* отурурдулар. Башга мәсулијјәтләрдән азад идиләр, чүнки ҝеҹә-ҝүндүз иш башында олмалы идиләр. 34 Мәншәләринә ҝөрә нәсил башчылары олан бу лавилиләр Јерусәлимдә јашајырдылар. 35 Ҝибјонун атасы Јаәл Ҝибјонда+ јашајырды. Арвадынын ады Мәкаһ иди. 36 Онун оғуллары бунлар иди: илк оғлу Әбдун, ондан сонра Сур, Киш, Баал, Нур, Надаб, 37 Ҹәдур, Әхју, Зәкәријјә вә Миглот. 38 Миглот Шимјамын атасы иди. Онларын һамысы гардашлары илә бирликдә Јерусәлимдә диҝәр гардашларынын јанында јашајырдылар. 39 Нурун+ Киш адында, Кишин Талут+ адында, Талутун Јонатан+, Мәлкишу+, Әбунәдәб+ вә Ишбаал адында оғлу олду. 40 Јонатанын Мериб-Баал+ адында, Мериб-Баалын Микә адында оғлу олду.+ 41 Микәнин оғуллары бунлар иди: Фисун, Мәлик, Тәхри вә Әһәз. 42 Әһәзин Јара адында, Јаранын Әлимәт, Әзмут вә Зүмри адында оғлу олду. Зүмринин Моса адында, 43 Мосанын Бинәја адында, Бинәјанын Рәфај адында, Рәфајын Илјасаһ адында, Илјасаһын Азил адында оғлу олду. 44 Азилин алты оғлу вар иди: Әзригәм, Бәһру, Исмајыл, Шәаријјә, Әбдија вә Һәнан. Бунлар Азилин оғуллары иди.\n^ Бурада Шило шәһәринин сакинләри јох, Јәһуданын үчүнҹү оғлу Салеһин өвладлары нәзәрдә тутулур. Јр 46:12 ајәсинә бах.\n^ Һәрфән: чадыр евинин.\n^ Јахуд јемәк отагларында.\n1 Салнамәләр 9


Q=12	C=9	SS=5	LS=0	PS=0	DC=0	LC=0	SD=0	BS=2	G0=82	G1=61	G2=21	DLID=az_RU	BODY=Нәјә ҝөрә пис шејләр јахшыларын башына ҝәлир?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Конго Литва Македонија Малта Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал болгар га газах гуарани гырғыз дхолуо еве ермәни естон ефик занде зулу ибо иврит илок инҝилис испан италјан каннада каонде каталан кечуа (Боливија) кикујју килуба кимбунду кинјаруанда кирунди кисонге кореја коса крио лингала лози луганда малагаси малај малајалам маратһ масатек (Хуаутла) мајја маҹар море нзема нјанека осетин пангасинан папјаменто (Аруба) папјаменто (Күрасао) полјак португал румын рус санго себуан сепеди серб серб (латын) сесуто (Лесото) сетсвана сингал словак словен сранан-тонго суаһили суаһили (Конго) тагалог таи тамил татар тви телугу тетела тигре тсонга тумбука түрк умбунду урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб\nҮЗ ГАБЫҒЫНДА | ПИС ШЕЈЛӘР ЈАХШЫ ИНСАНЛАРЫН БАШЫНА ҜӘЛИР?\nЈеһова * Јарадан вә Гадир Аллаһ олдуғу үчүн бир чох инсанлар дүшүнүрләр ки, дүнјада пис, јахшы нә варса — һамысы Ондандыр. Анҹаг ҝәлин ҝөрәк Мүгәддәс Китабда Аллаһ һаггында нә дејилир:\n«Рәбб бүтүн јолларында адилдир» (Мәзмур 145:17).\n«[Аллаһын] бүтүн јоллары һагдыр, садиг Аллаһдыр, һеч заман һагсызлыг етмәз, адил вә доғру олан Одур» (Ганунун тәкрары 32:4).\n«Јеһова чох нәвазишли вә мәрһәмәтлидир» (Јагуб 5:11).\nАллаһ пислик етмир. Бәс ола биләрми ки, О, башгаларыны буна тәһрик етсин? Гәтијјән! Мүгәддәс Китабда дејилир: «Сынагларла үзләшәндә гој һеч кәс: “Аллаһ мәни сынаға чәкир”, — демәсин». Нијә? «Чүнки Аллаһ һеч кәси писликлә сынамыр вә Онун Өзүнү дә писликлә сынамаг мүмкүн дејил» (Јагуб 1:13). Аллаһ инсанлары сынамаг үчүн габагларына пислик чыхармыр. О нә Өзү пислик едир, нә дә ки башгаларыны буна тәһрик едир. Бәс онда мүгәссир кимдир, јахуд нәдир?\nЈАНЛЫШ ВАХТДА ЈАНЛЫШ ЈЕРДӘ\nИнсанын башына бәдбәхт һадисә ҝәлмәсинин сәбәбләриндән бири Мүгәддәс Китабда белә изаһ олунур: «Һамысынын габағына вахт вә тәсадүф чыхыр» (Ваиз 9:11, Јени Дүнја тәрҹүмәси). Инсанын башына бәдбәхт һадисәнин ҝәлибҝәлмәјәҹәји онун даһа чох һәмин вахт һарада олаҹағындан асылыдыр. Тәхминән 2000 ил бундан әввәл Иса пејғәмбәр бир бәдбәхт һадисәдән данышмышды. Һәмин һадисәјә ҝөрә, 18 адам учмуш гүлләнин алтында галараг өлмүшдү (Лука 13:1—5). Бу инсанлар пис һәјат тәрзи сүрдүкләринә ҝөрә бу һадисәнин гурбаны олмамышдылар; садәҹә гүллә учанда орада идиләр. 2010-ҹу илин јанвар ајында Һаитидә виранедиҹи зәлзәлә баш вермишди; Һаити һөкумәтинин вердији мәлумата әсасән, 300 000 адам бу тәбии фәлакәтин гурбаны олмушду. Кимлијиндән асылы олмајараг, һамысы һәлак олмушду. Хәстәлик дә һәр ан һәр кәси јахалаја биләр.\nАллаһ нијә јахшы бәндәләрини һифз етмир?\nКимсә соруша биләр: «Мәҝәр Аллаһ бу өлүмсачан фәлакәтләрин гаршысыны ала билмир? Нәјә ҝөрә О, јахшы бәндәләрини горумур?» Онда елә чыхыр ки, Онун бәдбәхт һадисәнин баш верәҹәјиндән габагҹадан хәбәри олур. Дүздүр, Аллаһ-Таала ҝәләҹәји ҝөрә билир. Бәс О, бу габилијјәтиндән һәр заманмы истифадә едир? (Јешаја 42:9).\nАллаһын Кәламында дејилир: «Аллаһымыз ҝөјләрдәдир, Өз истәдијини едир» (Мәзмур 115:3). Јеһова Аллаһ баҹардығы јох, истәдији шеји едир. Буна ҝөрә дә О, ҝәләҹәјә даир нәји ҝөрмәк истәјиб-истәмәдијинә Өзү гәрар верир. Мәсәлән, Аллаһ гәдим Содом вә Һоморра шәһәрләриндә пислијин баш алыб ҝетдијини ҝөрәндә Ибраһим пејғәмбәрә деди: «Ашағы ениб бахаҹағам ки, Мәнә чатан фәрјадын доғру олуб-олмадығыны билим» (Јарадылыш 18:20, 21). Јеһова бу шәһәрләрдә пислијин нә гәдәр ҝениш јајылдығыны бир мүддәт билмәмәк гәрарыны вермишди. Ејнилә, Јеһова истәјәндә һәр шеји габагҹадан билмәмәји сечә биләр (Јарадылыш 22:12). Бу, Онун гүсурлу, јахуд зәиф олдуғуну ҝөстәрмир. «Ишләри камил» олдуғу үчүн Аллаһ јалныз нијјәти үчүн зәруријјәт јарандыгда ҝәләҹәји ҝөрмә габилијјәтиндән истифадә едә биләр; О, һеч вахт инсанлары һансыса јол илә ҝетмәјә мәҹбур етмир * (Ганунун тәкрары 32:4). Бундан һансы нәтиҹәјә ҝәлирик? Аллаһ ҝәләҹәји ҝөрмә габилијјәтиндән сечиҹи шәкилдә вә истәдији кими истифадә едир.\nАллаһ нијә јахшы инсанлары ҹинајәткарлардан горумур?\nБӘС ИНСАНЛАРДА ТӘГСИР ВАР?\nДүнјада олан писликләрә ҝөрә мәсулијјәтин бир гисми инсанларын пајына дүшүр. Инсанлара зәрәр вуран һәрәкәтин неҹә мејдана ҝәлдији Мүгәддәс Китабда белә тәсвир едилир: «Һәр кәс өз нәфсинин торуна дүшәрәк јолдан чыхыб сынаныр. Сонра нәфс бојлу галыб ҝүнаһ доғур, төрәдилмиш ҝүнаһ исә өз нөвбәсиндә өлүмә апарыр» (Јагуб 1:14, 15). Инсан јанлыш арзуларынын архасынҹа дүшәндә, ја да ки нәфсинә ујанда башына бәла ачыр. Инсанын мирас алдығы гејри-камиллик јанлыш арзулары ҝүҹләндирир, бунун ахыры исә пис гуртарыр (Ромалылара 7:21—23). Тарих әрзиндә инсанлар дәһшәтли һадисәләр төрәтмиш вә бу, мисли ҝөрүнмәмиш изтираблара сәбәб олмушдур. Үстәлик, пис инсанлар башгаларыны јолдан чыхарараг пислији даһа да артырырлар (Сүлејманын мәсәлләри 1:10—16).\nИнсанлар мисли ҝөрүнмәмиш әзаблара сәбәб олан дәһшәтли әмәлләр төрәтмишләр\nАллаһ инсанларын пис әмәлләринин гаршысыны алмаға борҹлудур? Ҝөрәк инсан неҹә јарадылыб. Мүгәддәс Китабда дејилир ки, Аллаһ инсаны Өз сурәтиндә јарадыб. Демәли, инсанларын Аллаһын хүсусијјәтләрини әкс етдирмәк габилијјәти вар (Јарадылыш 1:26). Јарадан инсана ирадә азадлығы бәхш едиб; бунун сајәсиндә биз өзүмүз Аллаһы севмәји, еләҹә дә Онун ҝөзүндә дүзҝүн олан һәрәкәтләри едәрәк Она бағлы галмағы сечә биләрик (Ганунун тәкрары 30:19, 20). Әҝәр Аллаһ инсанлары Она итаәт етмәјә мәҹбур етсәјди, ирадә азадлығынын нә мәнасы оларды? Онда инсанын машындан фәрги олмазды, о садәҹә програмлашдырылмыш шәкилдә һәрәкәт едәрди! Дејилән шејләр тале, јәни гисмәтә дә аиддир. Биз неҹә дә хошбәхтик ки, Аллаһ өз јолумузу сечмәјә иҹазә верир! Бу о демәк дејил ки, инсанларын сәһв сечимләри вә вурдуглары зәрәр өмүр боју инсан өвладына бәла ҝәтирәҹәк.\nӘЗАБ ЧӘКМӘЈИМИЗИН СӘБӘБИ КАРМАДЫР?\nБу журналын үз габығындакы суалы һиндуистә вә ја буддистә версәниз, буна бәнзәр ҹаваб ешидәрсиниз: «Пис шејләр јахшы инсанларын башына ҝәлир. Беләләри әввәлки һәјатларында етдикләринин әвәзини алырлар. Бу, карма ганунудур» *.\nКарма тәлиминә ҝәлинҹә, јахшы оларды ки, Мүгәддәс Китабда өлүм һагда дејиләнләрә диггәт јетирәк. Бәшәријјәтин бешији олан Еден бағында илк инсан Адәмин Халиги олан Аллаһ демишди: «Бағдакы бүтүн ағаҹларын бәһрәсиндән истәјәндә јејә биләрсән. Анҹаг хејирлә шәри билмә ағаҹынын мејвәсиндән јемә, чүнки ондан јејән ҝүн һөкмән өләҹәксән» (Јарадылыш 2:16, 17). Әҝәр Адәм Аллаһын әмрини позуб ҝүнаһ ишләтмәсәјди, әбәди јашајарды. Өлүм Аллаһын әмриндән чыхмағын ҹәзасы иди. Онларын өвладлары дүнјаја ҝәләндә «өлүм бүтүн адамлара кечди» (Ромалылара 5:12). Буна ҝөрә демәк олар ки, «ҝүнаһын өдәдији һагг өлүмдүр» (Ромалылара 6:23). Мүгәддәс Китабда һәмчинин дејилир: «Өлмүш адам ҝүнаһдан азаддыр» (Ромалылара 6:7). Јәни инсан өләндән сонра ҝүнаһларынын әвәзини өдәмәјә давам етмир.\nИндики дөврдә милјонларла инсанлар изтираб ҝәтирән проблемләри карма илә әлагәләндирирләр. Адәтән, диндар адамлар һәм өзләринин, һәм дә башгаларынын изтираб чәкмәсинә нормал бахырлар. Амма факт факт олараг галыр: бу тәлим писликләрин нә вахтса битәҹәјинә үмид јери гојмур. Јеҝанә чыхыш јолу дүзҝүн давранмагла вә хүсуси билијә јијәләнмәклә јенидәндоғулма дөвријјәсиндән азад олмагдыр. Бу фикирләр, әлбәттә ки, Мүгәддәс Китабда дејиләнләрә тамамилә зиддир *.\nБилирсинизми ки, әзаб-әзијјәтләрин әсас сәбәбкары «бу дүнјанын һөкмдары» Шејтан Иблисдир? (Јәһја 14:30)\nАнҹаг писликләрин әсас сәбәбкары инсанлар дејил. Башланғыҹда Аллаһын садиг мәләји олмуш Шејтан Иблис «һәгигәтә бағлы галмады» вә онун уҹбатындан ҝүнаһ дүнјаја ҝирди (Јәһја 8:44). Адәмлә Һәвваны да үсјана тәһрик едән о олду (Јарадылыш 3:1—5). Иса Мәсиһ ону «Шәрир» вә «бу дүнјанын һөкмдары» адландырды (Матта 6:13; Јәһја 14:30). Бәшәријјәт Јеһова Аллаһын ҝөзәл јолларындан имтина етмәклә үмумиликдә Шејтанын јолу илә ҝедир (1 Јәһја 2:15, 16). 1 Јәһја 5:19 ајәсиндә дејилир: «Бүтүн дүнја... Шәририн әлиндәдир». Шејтан дөнүк чыхан јеҝанә мәләк дејилди, диҝәр мәләкләр дә она гошулмушду. Мүгәддәс Китабда дејилир ки, Шејтан ҹинләри илә бирҝә «бүтүн дүнјаны [алдадыр]» вә инсанлара ган уддурур (Вәһј 12:9, 12). Әсас мүгәссир Шејтан Иблисдир.\nАјдын мәсәләдир ки, Аллаһ нә инсанларын башына ҝәлән писликләрә ҝөрә мәсулијјәт дашыјыр, нә дә онлара әзаб верир. Аллаһ пислијин көкүнү кәсәҹәјини вәд едир. Буну нөвбәти мәгаләдән өјрәнәҹәјик.\n^ абз. 3 Јеһова Аллаһын адыдыр. Бу, Мүгәддәс Китабда јазылыб.\n^ абз. 11 Аллаһын әзаблара нәјә ҝөрә јол вердијини өјрәнмәк үчүн Јеһованын Шаһидләринин дәрҹ етдији «Мүгәддәс Китаб әслиндә нә өјрәдир?» адлы китабын 11-ҹи фәслинә бахын.\n^ абз. 16 Карма ганунунун көкү һагда Јеһованын Шаһидләринин дәрҹ етдији «Инсан өләндә нә баш верир?» адлы брошүранын 8—12 сәһифәләриндән охуја биләрсиниз.\n^ абз. 18 Мүгәддәс Китабда өлүләрин вәзијјәти вә онлар үчүн олан үмид һагда дејиләнләри «Мүгәддәс Китаб әслиндә нә өјрәдир?» китабынын 6-ҹы вә 7-ҹи фәсилләриндән өјрәнә биләрсиниз.


Q=11	C=3	SS=3	LS=7	PS=0	DC=0	LC=0	SD=0	BS=1	G0=38	G1=35	G2=27	DLID=az_RU	BODY=Түркијә һәлә дә етигадлара ҝөрә һәрби хидмәтдән имтина едәнләри тәгиб едир\nТүркијәдәки һүгуги мәсәләләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман африкаанс еве ермәни естон зулу инҝилис испан италјан каонде кинјаруанда кирунди кореја коса малагаси маҹар полјак португал румын рус сепеди серб серб (латын) сесуто (Лесото) сетсвана словен суаһили түрк фин франсыз хорват чех чичева јапон јунан ҝүрҹү\n17 МАРТ 2014-ҸҮ ИЛ\nТүркијә етигадлара ҝөрә һәрби хидмәтдән имтина етмәк мәсәләсиндә Авропа стандартларына әмәл етмир\n«Һәр түрк әсҝәр доғулар». Бу шүар түрк мәктәбләриндә ушаглара тәлгин едилир, сијаси нитгләрдә вурғуланыр вә әсҝәрлијә чағырылан ҹаван оғланларын бејнинә јеридилир. Түркијәдә һәрби хидмәт киши вәтәндашлары үчүн мәҹбуридир, һәтта әсҝәрлијә чағырыш алан ҝәнҹләр буну тој-бајрам едирләр. Буна ҝөрә тәәҹҹүблү дејил ки, Түркијә һөкумәти фундаментал инсан һүгугларындан бири олан етигадлара ҝөрә һәрби хидмәтдән имтина етмәк һүгугуну танымаг истәмир.\nТүркијә Авропа Шурасына дахил олан вә етигадлара ҝөрә һәрби хидмәтдән имтина етмәк һүгугуну танымајан бир нечә дөвләтдән биридир\nБунунла белә, Авропа Шурасынын үзв-дөвләти олан вә Авропа Инсан Һүгуглары Конвенсијасыны гәбул едән Түркијә үзәринә Авропа стандартларына мүвафиг олмаг өһдәлијини ҝөтүрүб. Авропа Инсан Һүгуглары Мәһкәмәсинин Бөјүк Палатасынын (АИҺМ) «Бајатјан Ермәнистана гаршы» иши илә әлагәдар вердији гәрардан сонра Түркијәнин Авропа Шурасы гаршысында етигадлара ҝөрә һәрби хидмәтдән имтина етмәк һүгугуну танымаг кими рәсми өһдәлији вар. Лакин Түркијә бу өһдәлији јеринә јетирмәкдән бојун гачырдығы үчүн етигадларына ҝөрә һәрби хидмәтдән имтина едән вәтәндашлары әзијјәт чәкир.\nСон 10 ил әрзиндә Јеһованын Шаһидләри олан 55 киши етигадларына ҝөрә һәрби хидмәтдән имтина етмәк һүгугларынын танынмасы үчүн һөкумәтә петисија ҝөндәрмишди. Лакин петисијалары рәдд едилди вә онлары дәфәләрлә мәһкәмәјә ҹәлб етдиләр, бөјүк ҹәримәләр кәсдиләр, бәзиләринә исә бир нечә ил һәбс ҹәзасы вердиләр. Һал-һазырда 15 ҝәнҹ түрк һәрби хидмәтдән имтина етдији үчүн артыг нечәнҹи дәфәдир ки, мәһкәмәјә ҹәлб едилир.\n«Мән виҹданымын сәсинә гулаг асмалыјам»\n«Мән белә һесаб едирәм ки, дөвләтин өз сәлаһијјәтләриндән истифадә едәрәк мәни Мүгәддәс Китаб әсасында тәрбијә едилмиш виҹданыма зидд давранмаға, о ҹүмләдән Аллаһын Јешаја 2:4 ајәсиндәки әмәл етмәли олдуғума әмин олдуғум әмринә гаршы чыхмаға мәҹбур етмәјә һаггы јохдур». Нју-Јорк шәһәриндә јерләшән БМТ-нин баш гәрарҝаһынын гаршысындакы даш дивар үзәриндә һәкк олунан бу мәшһур ајәдә дејилир ки, мүһарибә етмәкдән имтина едәнләр «гылынҹларындан котан... дүзәлдәҹәк. Артыг дава етмәји өјрәнмәјәҹәк»ләр. О вахт 25 јашы олан Түркијә вәтәндашы Фети Демирташ бу сөзләрлә нәјә ҝөрә һәрби хидмәтә ҝетмәкдәнсә, азадлыгдан мәһрум олмағы вә һәбсханада јатмағы үстүн тутдуғуну изаһ етди. Јеһованын Шаһиди олан Фети Демирташ бүтүн гәлби илә инаныр ки, Мүгәддәс Китаб әсасында тәрбијә едилмиш виҹданын сәсинә гулаг асмалыдыр. Буна ҝөрә о, он дәфә мәһкәмәјә ҹәлб едилиб вә бир ил јарымдан чох һәбсдә олуб.\nИлк дәфә һәбс едиләндә чавуш она әмр етди ки, һәрби форманы ҝејинсин, лакин Фети имтина етди — о, Мүгәддәс Китаб әсасында тәрбијә едилмиш виҹданынын сәсинә гулаг асмағы сечди. Сонра һәрби һиссәнин командири ону 400 нәфәрин габағына чыхардыб, әмр етди ки, һәрби форманы ҝејинсин. Фети јенә имтина етди. Илк дәфә һәбсдә оланда һәбсхана ҝөзәтчиләри ону тәһгир етмиш, башына, чијнинә, ајагларына вурмуш вә үзүнә-үзүнә шилләләмишдиләр.\n2006-ҹи ил апрел ајында бешинҹи дәфә һәбс олунанда ҝөзәтчиләр Фетини сојундуруб алт палтарында сахладылар ки, о, форманы ҝејинмәк мәҹбуријјәтиндә галсын. Амма о ҝејинмәјәндә ҝөзәтчиләр Фетини 4 ҝүн карсерә салдылар. Ирадәсини сындырмаг үчүн ону ҝеҹәләр чарпајынын дәмиринә, ҝүндүзләр исә дәмир бармаглыға гандаллајырдылар. Фети дејир: «Ҝүндүзләрим горху ичиндә кечирди. Ҝеҹәләр дә ҝөзүмә јуху ҝетмирди ки, бирдән мәнә нәсә едәрләр вә бу горхум әбәс дејилди. Белә рәфтар уҹбатындан мәнәви ҹәһәтдән түкәнсәм дә, виҹданымын сәсинә гулаг асмагда гәти гәрарлы идим».\nАвропа Инсан Һүгуглары Мәһкәмәси етигадлара ҝөрә һәрби хидмәтдән имтина етмәк һүгугуну дәстәкләјир\n2007-ҹи илдә Фети Демирташ етигадына ҝөрә һәрби хидмәтдән имтина етдији үчүн она ҹәза кәсдијинә ҝөрә Түркијә һөкумәтиндән АИҺМ-а шикајәт етди. 2012-ҹи ил јанварын 17-си АИҺМ Фетинин хејринә гәрар чыхартды вә билдирди ки, Фети, һәгигәтән дә, инсанијјәтдән узаг, алчалдыҹы, ағры вә әзаб верән рәфтара мәруз галыб. Бундан әлавә, мәһкәмә тәсдиг етди ки, дәрин көк салмыш дини етигадлардан ирәли ҝәләрәк һәрби хидмәтдән имтина етмәк һүгугу Авропа Инсан Һүгуглары Конвенсијасы тәрәфиндән мүдафиә олунан һүгугдур. *\nАвропа мәһкәмәсинин мәсәләјә ајдын мүнасибәт билдирмәсиндән сонра Фети Түркијә һөкумәтинин ону тәгиб етмәјә сон гојаҹағына үмид едирди. Мәһкәмәнин гәрарына әмәл едәрәк һөкумәт мәсрәфләрин вә дәјмиш зәрәрин мүгабилиндә Фетијә 20 мин авро тәзминат өдәди. «Фети Демирташ Түркијәјә гаршы» АИҺМ-нын вердији гәрардан дөрд ај сонра Түркијә Һәрби Мәһкәмәси она һәрби хидмәтдән имтина етдији үчүн ики ај јарым һәбс ҹәзасы кәсди. Фети апелјасија шикајәти верди вә һал-һазырда онун иши илә әлагәдар гәрарын верилмәси ҝөзләнилир.\nБМТ-ин Инсан Һүгуглары Комитәси дә етигадлара ҝөрә һәрби хидмәтдән имтина етмәк һүгугуну дәстәкләјир\nТүркијә һәмчинин БМТ-ин Инсан Һүгуглары Комитәсинин директивинә дә мәһәл гојмур. 2008-ҹи илдә ики Јеһованын Шаһиди Ҹенк Атасој вә Арда Саркут БМТ-јә шикајәт етди. Сәбәб — Түркијә һөкумәти дәфәләрлә онлары мәһкәмәјә ҹәлб етмәклә һүгугларыны позмушдур. БМТ-ин Инсан Һүгуглары Комитәсинин 2012-ҹи ил мартын 9-да гәбул етдији гәтнамәсиндә гејд олунурду ки, «онларын мүтләг һәрби хидмәтдән имтина етмәләри дини етигадларындан ирәли ҝәлир вә онларын сонрадан мәһкәмәјә ҹәлб олунмалары вә онлара гаршы һөкм чыхарылмасы виҹдан азадлығы һүгугунун позулмасына бәрабәрдир, еләҹә дә Мүлки вә Сијаси Һүгуглар һаггында Бејнәлхалг Пактын 18-ҹи маддәсинин 1-ҹи бәндинә зиддир».\nБәс Түркијә һөкумәти бу ајдын директивә неҹә мүнасибәт ҝөстәрди? Һөкумәт һәлә дә етигадларына ҝөрә һәрби хидмәтдән имтина едән бу ики шәхсдән һәр дөрд ајдан бир * һәрби чағырыша ҝөрә мәнтәгәјә ҝәлмәји тәләб едир, әкс һалда, мәһкәмәјә ҹәлб едир вә бөјүк ҹәримәләр кәсир.\nТүркијәдәки Јеһованын Шаһидләри Мүгәддәс Китабын инсанлары севмәк әмринә ујғун јашамаға гәти гәрарлыдырлар. Һәрби чағырыш ҝәлән һәр бир Јеһованын Шаһиди неҹә давранаҹағыны өзү гәрарлашдырыр. Фети Демирташ вә диҝәр Шаһидләр өзләри шәхсән гәрар вермишләр ки, әлләринә силаһ ҝөтүрмәк Мүгәддәс Китаб әмрини позур вә онларын виҹданларына зиддир.\nБу ҝәнҹ кишиләр үмид едирләр ки, дөвләт үзәринә ҝөтүрдүјү өһдәликләри јеринә јетирәҹәк. АИҺМ вә БМТ-ин Инсан Һүгуглары Комитәси дә үмид едир ки, Түркијә һөкумәти онларын гәбул етдији гәрарлара ујғун давранаҹаг вә етигадлара ҝөрә һәрби хидмәтдән имтина етмәк һүгугуну таныјаҹаг. Нә гәдәр ки Түркијә бу фундаментал инсан һүгугуна һөрмәт ҝөстәрмир, Авропа Шурасынын стандартларындан кәнара чыхмыш олур.\n^ абз. 10 Бу, АИҺМ-нын етигадлара ҝөрә һәрби хидмәтдән имтина етмәк мәсәләсиндә Түркијәнин әлејһинә вердији илк гәрар дејилди. 2011-ҹи ил нојабр ајында мәһкәмә диҝәр түрк вәтәндашы Јунус Ерчепин леһинә гәрар вермишди. Дөвләт 14 ил әрзиндә һәрби гүввәләрдә хидмәт етмәкдән имтина едән Јунус Ерчепә гаршы 41 дәфә иттиһам ирәли сүрмүшдү.\n^ абз. 14 Бу јахынларда Түркијә һөкумәти һәрби гуллуға чағырыш мүддәтини азалдараг үч ајдан бир етди.\nЕрмәнистанда етигадларына ҝөрә һәрби хидмәтдән имтина едәнләр үчүн алтернатив мүлки хидмәт


Q=10	C=0	SS=0	LS=10	PS=0	DC=0	LC=0	SD=0	BS=1	G0=19	G1=15	G2=7	DLID=az_RU	BODY=Хош мүждәни чатдырмагдан севинҹ дујун\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Белиз креолу Бразилија жест дили Валенсија Вјетнам Галисија дили Гвинеа-Биссау креолу Гренландија Данимарка Индонезија Исвеч Камбоҹа Кирибати Конго Лаос Литва Маврики креолу Македонија Малта Мексика жест дили Мјанма Непал Ниас Нидерланд Ниуе Ниҝериа пиҹини Норвеч Самоа Санҝир Сејшел креолу Соломон Адалары пиҹини Таити Тонга Тувалу Увеа Уелс Украјна Фарер Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) абуи адангме албан алман алур амһара аракуан аукан африкаанс ачоли ашағы алман ајмара аҹа бамана баса (Камерун) баск батак (каро) батак (сималунгун) батак (тоба) бауле башгырд бенгал биак бикол бислама болгар булу варај везо венда волајта га газах ган гарачы (Македонија) гарачы (Сербија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуахиро гуҹарат гырғыз дајак (нгаҹу) дигорон дреһу дуала дхолуо еве едо ермәни есан естон ефик занде зулу ибан ибанаг ибинда ибо иврит илок инҝилис исланд исоко испан италјан кабовердиану кабре какчикел кана каннада каонде карен (сго) каталан кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кипенде кирунди кисонге кисси киче кичуа (Имбабура) кичуа (Чимборасо) кореја коса крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) латыш ленҹе лингала лози ломве лувале луганда лунда макуа малагаси малај малајалам мам мамбве-лунгу маратһ масатек (Хуаутла) мајја маҹар мбунда менде мизо михе миштек (Ҝерреро) монгол моту навахо науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга нзема нјанека нјунгве окпе олу конзо оромо осетин отоми (Мескитал вадиси) пангасинан папјаменто (Күрасао) пиҹин (Камерун) полјак португал португал (португал) пәнҹаб румын рунјанкоре рус руторо санго сапотек (Истм) сапотек (Лачигуири) сарамаккан свати себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда тагалог таи тамил тандрој танкарана тараски тарахумара татар таҹик тви телугу тесо тетела тетум (Дили) тзелтал тив тигре тлапанек ток-писин тотонак тохолабал тсва тсонга тумбука түрк түркмән умбунду урду уруунд урһобо ујғур (кирил) фарс фин фон франсыз хорват чавакано чех чибемба чилуба чинамванга чинјанја читонга читонга (Зимбабве) читонга (Малави) чичева чол чуабо чуваш шона јао јапон јоруба јунан ҝүрҹү ҹола Һаити креолу һауса һереро һилигајнон һинд әрәб өзбәк\nНә вахтса тәблиғ етмәк сизә чәтин ҝәлиб? Чохумуз бу суала «һә» дејә ҹаваб верәрдик. Бәс нә үчүн тәблиғ етмәк бәзән чәтин олур? Чүнки тез-тез хош хәбәрә лагејд јанашан, бизә дүшмән кәсилән инсанларла растлашырыг. Бәзиләримиз үчүн исә танымадығы инсанлара тәблиғ етмәк чәтиндир. Сөзсүз ки, бүтүн бу амилләр тәблиғ етмәк истәјимизи өлдүрә биләр. Амма хошбәхт Аллаһымыз Јеһова истәјир ки, биз она севинҹлә хидмәт едәк (Зб 100:2; 1Тм 1:11). Һансы үч сәбәбә ҝөрә тәблиғ ишиндә ҹанла-башла иштирак едә биләрик?\nБиринҹиси, биз инсанлара үмид верән хәбәр чатдырырыг. Бу ҝүн инсанларын үмиди шам кими ҝет-ҝедә сөнүр, амма биз ҝөзәл хәбәр мүждәләмәклә онларын гәлбиндә көзәрән үмиди аловландыра биләрик (Әш 52:7). Мүждәләдијимиз хәбәр бизә дә севинҹ бәхш едә биләр. Буна ҝөрә дә тәблиғә чыхмаздан өнҹә бир гәдәр вахт ајырыб Аллаһын Падшаһлығынын әрмәған едәҹәји ҝөзәл немәтләр һагда дүшүнүн.\nИкинҹиси, хош хәбәр инсанлара руһани вә физики фајда ҝәтирир. Онлар зәрәрли вәрдишләрдән әл чәкмәји өјрәнир вә гаршыларында әбәди јашамаг имканы ачылыр (Әш 48:17, 18; Рм 1:16). Хидмәтимизи хиласедиҹи ишә бәнзәтмәк олар, чүнки бу хәбәрдән инсанларын һәјаты асылыдыр. Ола билсин, кимсә гуртулмаг истәмир, амма хилас олмаг истәјәнләр дә вар вә биз онлары ахтармаға давам етмәлијик (Мт 10:11—14).\nҮчүнҹүсү вә ән ваҹиби, биз тәблиғ етмәклә Јеһованын адыны уҹалдырыг. Аллаһ ҝөрдүјүмүз иши чох гијмәтләндирир (Әш 43:10; Иб 6:10). Үстәлик, бу иши јеринә јетирмәјимиз үчүн О бизә мүгәддәс руһуну верир. Буна ҝөрә Јеһовадан мүгәддәс руһун бәһрәси олан севинҹи диләјин (Гт 5:22). Аллаһын көмәји сајәсиндә нараһатчылығымыза сәбәб олан амилләрин өһдәсиндән ҝәлиб ҹәсарәтлә тәблиғ едә биләрик (Һв 4:31). Беләҹә, тәблиғдә һансы мүнасибәтлә үзләшмәјимиздән асылы олмајараг, бизә һәвалә олунан ишдән севинҹ дујаҹағыг (Һз 3:3).\nТәблиғ заманы һансы әһвал-руһијјәдә олмаг истәјәрдиниз? Севинҹ дујдуғумузу тәблиғ заманы неҹә ҝөстәрә биләрик?\n«МҮТАЛИӘ РУҺУМУЗУ ТӘЗӘЛӘЈИР» АДЛЫ ВИДЕОЈА БАХАНДАН СОНРА АШАҒЫДАКЫ СУАЛЛАРЫ ҸАВАБЛАНДЫРЫН:\nҺәр ај тәблиғ ишинә чох вахт ајырсаг да, нәјә ҝөрә мүталиәјә үстүнлүк вермәлијик?\nҺансы саһәдә Мери баҹыдан нүмунә ҝөтүрә биләрик?\nАллаһын Кәламы үзәриндә дүшүнмәк үчүн сиз һансы вахты тәјин етмисиниз?\nХош хәбәри мүждәләјәндә сизә ән чох нә севинҹ ҝәтирир?


Q=0	C=0	SS=0	LS=0	PS=0	DC=0	LC=0	SD=0	BS=0	G0=50	G1=36	G2=18	DLID=az_RU	BODY=Һармаҝеддонун јахын олдуғуну һарадан билирик?\nСӘН артыг әламәтин нә олдуғуну билирсән, елә дејил? ~ 46-ҹы фәсилдә биз Аллаһын бир даһа дүнјаны дашгынла мәһв етмәјәҹәјинә даир вердији әламәт һаггында охумушдуг. Һәмчинин һәвариләр дә Исанын ҝери гајытмасыны вә дүнјанын сонунун јахынлашдығыны билмәк үчүн әламәт истәмишдиләр (Матта 24:3).\nИса ҝөјдә ҝөзәҝөрүнмәз олаҹагды. Буна ҝөрә дә онун идарә етмәјә башладығыны билмәләри үчүн инсанлара әламәт вермәк лазым иди. Бу сәбәбдән, Иса шаҝирдләринин јер үзүндә изләмәли олдуглары әламәт һагда данышды. Бу шејләрин баш вермәси ону ҝөстәрәҹәкди ки, Иса гајыдыб вә ҝөјдә Падшаһ кими һөкмранлыг етмәјә башлајыб.\nОјаг галмағын ваҹиб олдуғуну ҝөстәрмәк үчүн Иса шаҝирдләринә деди: «Әнҹирә вә бүтүн ағаҹлара бахын: Онлар јарпаг ачдыглары заман сиз буну ҝөрүрсүнүз вә өзүнүз билирсиниз ки, јај артыг јахындыр». Сән мүәјјән әламәтләрдән јајын јахын олдуғуну билдијин кими, Исанын дедији шејләрин дә баш вердијини ҝөрдүкдә Һар-Меҝидонун јахын олдуғуну баша дүшә биләрсән (Лука 21:29, 30).\nӘнҹир ағаҹындан данышаркән Иса шаҝирдләринә нәји баша салмаг истәјирди?\nБу вә нөвбәти сәһифәдә биз шәкилләрә диггәт јетирәҹәјик. Һәмин шәкилләрдә Аллаһын Падшаһлығынын јахын олмасы барәдә Исанын вердији әламәтин бәзи һиссәләри тәсвир олунур. Бүтүн бу шејләр баш верәндә, 46-ҹы фәсилдә өјрәндијимиз кими, Аллаһын Падшаһлығы Иса Мәсиһин рәһбәрлији алтында бүтүн һөкумәтләри мәһв едәҹәк.\nБуна ҝөрә дә әввәлки ики сәһифәдә олан шәкилләрә диггәтлә бах, чүнки биз онлар һаггында данышаҹағыг. Матта 24:6—14 вә Лука 21:9—11 ајәләриндән бу шәкилләрдә ҝөрдүјүн шејләр һаггында охуја биләрсән. Һәмчинин һәр шәклин үстүндә олан рәгәмә дә фикир вер. Һәмин рәгәм шәкли изаһ едән абзасын әввәлиндә јазылыб. Инди ҝәл бахаг ҝөрәк, Исанын вердији әламәтин чох һиссәси бу ҝүн јеринә јетир, ја јох.\n1) Иса демишди: «Сиз мүһарибә ҝурултулары вә мүһарибә хәбәрләри ешидәҹәксиниз... Чүнки халг халга, дөвләт дөвләтә гаршы галхаҹаг». Сән нә вахтса мүһарибә һагда хәбәрләр ешитмисән? ~ 1914-ҹү илдән 1918-ҹи иләдәк Биринҹи Дүнја мүһарибәси, 1939-ҹу илдән 1945-дәк исә Икинҹи Дүнја мүһарибәси олмушдур. О вахта гәдәр һеч вахт дүнја мүһарибәси олмамышды! Һал-һазырда дүнјанын һәр јериндә мүһарибә ҝедир. Адама елә ҝәлир ки, һәр ҝүн телевизордан, радиодан вә гәзетләрдән мүһарибә һаггында ешидир вә ја охујур.\n2) Иса һәмчинин демишди: «Јер-јер гытлыглар... олаҹагдыр». Јәгин билирсән ки, һамынын кифајәт гәдәр јемәји јохдур. Һәр ҝүн минләрлә инсан дојунҹа јемәк јемәдији үчүн өлүр.\n3) Иса әлавә етмишди: «Бир чох јерләрдә епидемијалар... олаҹаг» (ЈД). Билирсән, епидемија нәдир? ~ Бу, чохлу адамы тәләф едән хәстәликдир. Испан грипи адланан бөјүк епидемија бир илин ичиндә тәхминән 20 милјон инсанын һәјатына сон гојмушду. Бизим ҝүнләрдә исә, еһтимал ки, ГИЧС хәстәлијиндән ондан да чох адам өләҹәк. Бундан әлавә, һәр ил минләрлә инсан хәрчәнҝдән, үрәк хәстәлијиндән вә башга хәстәликләрдән өлүр.\n4) Иса әламәтин диҝәр һиссәсини белә тәсвир етмишди: «Јер-јер... зәлзәләләр олаҹагдыр». Билирсән, зәлзәлә нәдир? ~ Зәлзәлә оланда јер адамын ајағынын алтында тәрпәнир. Бу заман евләр дағылыр, чох вахт исә инсанлар өлүр. 1914-ҹү илдән башлајараг, һәр ил чохлу сајда зәлзәлә баш верир. Сән зәлзәлә һагда ешитмисән? ~\n5) Иса демишди ки, әламәтин диҝәр һиссәси ‘писликләрин ҝет-ҝедә артмасы’ олаҹаг. Мәһз буна ҝөрә дә јер үзүндә бу гәдәр оғурлуг вә зоракылыг вар. Бүтүн дүнјада инсанлар горхурлар ки, бирдән кимсә онларын евләрини сојар. Һәлә һеч вахт дүнјада индики гәдәр ҹинајәт вә зоракылыг олмајыб.\n6) Иса: «Сәмави Сәлтәнәт һаггында олан бу Мүждә халгларын һамысына шәһадәт олараг бүтүн дүнјада тәблиғ олунаҹагдыр; вә сон о заман ҝәләҹәкдир» демәклә әламәтин әсас һиссәсини тәсвир етмишди (Матта 24:14). Әҝәр сән бу хош хәбәрә инанырсанса, башгаларына да бу һагда данышмалысан. Белә етмәклә әламәтин бу һиссәсинин һәјата кечмәсиндә сән дә иштирак едә биләрсән.\nБәзи адамлар дејә биләрләр ки, Исанын дедикләри елә һәмишә олуб. Амма индијә кими һеч вахт бу шејләрин һамысы ејни вахтда вә дүнјанын бу гәдәр чох јериндә баш вермәјиб. Инди баша дүшүрсән, әламәт нә демәкдир? ~ Јәни бүтүн бу шејләрин јеринә јетмәсини ҝөрәндә әмин ола биләрик ки, тезликлә бу пис дүнјаны Аллаһын јени дүнјасы әвәз едәҹәк.\nИса бу әламәти верәндә илин фәсилләриндән бири һагда да данышмышды. О демишди: «Дуа един ки, гачманыз гышда... олмасын» (Матта 24:20). Сәнҹә, Иса бунунла нә демәк истәјирди? ~\nӘҝәр инсан гышда, шахталы вә јол ҝетмәк үчүн тәһлүкәли олан һавада һансыса фәлакәтдән гачыб ҹаныны гуртармаға чалышса, нә баш верәр? ~ Һәтта ҹаныны гуртара билсә дә, бу, она асан баша ҝәлмәјәҹәк. Башга ишләрин уҹбатындан бир аз тез јола дүшмәдији үчүн киминсә гышын човғунунда өлмәси кәдәрли олмазды? ~\nГыш вахты гачмагдан данышанда Иса нә демәк истәјирди?\nГачмағы гыша сахламамаг барәдә данышмагла Исанын һансы ваҹиб фикри чатдырмаг истәдијини баша дүшдүн? ~ О демәк истәјирди ки, Һар-Меҝидонун јахын олдуғуну билдијимиз үчүн Аллаһа мәһәббәтимизи Она хидмәт етмәклә ҝөстәрмәји тәхирә салмамалыјыг. Әҝәр буну тәхирә салсаг, сонра ҝеҹ олар. Белә етсәк, биз Дашгын баш верән вахт јашајан вә Нуһун хәбәрдарлыг етмәсинә бахмајараг, ҝәмијә ҝирмәјән инсанлара бәнзәјәҹәјик.\nҜәл нөвбәти фәсилдә бөјүк мүһарибә олан Һар-Меҝидондан сонра һәјатын неҹә олаҹағы барәдә данышаг. Биз Аллаһын Ону севәнләр вә Она инди хидмәт едәнләр үчүн нә һазырладығыны өјрәнәҹәјик.\nНөвбәти ајәләр Һар-Меҝидонун јахын олдуғуну ҝөстәрир: 2 Тимотејә 3:1—5 вә 2 Петер 3:3, 4.


Q=11	C=0	SS=0	LS=11	PS=0	DC=0	LC=0	SD=0	BS=1	G0=6	G1=5	G2=1	DLID=az_RU	BODY=Mart 4, 2018 - 8:30 PM Хәбәрин коду : 884408 Мәнбә : Rakurs TV Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Мартын 3-ү Нардаран мәһбусу Аббас Һүсејновун 31 јашы тамам олуб. Мүсәлман Бирлији Һәрәкатынын сәдри Тале Бағырзадә бу мүнасибәт илә Аббас Һүсејнова тәбрик үнванлајыб. Јахынларынын Ракурс ТВ-ә вердији мәлумата ҝөрә илаһијјатчы тәбрикләрини телефон данышығы заманы чатдырыб. Сөзүҝедән тәбрикин мәтнини тәгдим едирик:\n"Әзиз гардашым, Аббас! Зинданда кечирдијин 31-ҹи јаш ҝүнүн мүбарәк олсун. Сән азадсан, һәмишә дә азад олмусан. Она ҝөрә мән сәни мәһкум, мәһбус сајмырам. Әсл мәһбуслар сәндән горхуб сәнә 20 ил һәбс ҹәзасы верән бу һакимијјәт вә онларын хидмәтчиләридир. Онлар өз нәфсләринә, һакимијјәт еһтирасларына, горхуларына мәғлуб олуб, азадлыгларыны итирибләр. Сән исә дәмир бармаглыглар архасындакы дурушунла һәбсини истәјән прокурорлардан, һөкм охујан һакимләрдән вә ән нәһајәт бу һәбсин сифаришчиләриндән даһа азадсан.\nГардашым, шүбһә јохдур ки, Аллаһын вәди һагдыр вә һәр кәс өз әмәлләринә ҝөрә ҝеҹ ја тез ҹаваб верәҹәк. Бу халга зүлм едәнләр тарих, инсанлыг вә Аллаһ гаршысында мүһакимә олунаҹаглар. Амма мән инанырам ки, бундан габаг Нардаран дәһшәтини төрәдәнләр, 6 ҝүнаһсыз инсаны өлдүрәнләр, илләрбоју халгын һаггыны гәсб едиб, вәтәнимизи харабаја чевирәнләр елә бу халг гаршысында да өз ҹәзаларына ҹатаҹаглар. Бу, бизләрин, халгымызын мүбаризәси сајәсиндә баш верәҹәк.\nАббас, сәнә ҝетдијин иман, азадлыг, әдаләт јолунда мөһкәм олмағы, мүбаризәнин нәтиҹәсини ҝөрмәји арзулајырам. Тәшәккүр едиб, етдикләринин дәјәрини ашағы салмаг истәмирәм. Аллаһ вә гәдирбилән халгымыз фәдакарлыгларына шаһиддир. "Буна ҝөрә дә, сәбр ет ки, Аллаһын вәди һагдыр" (Ғафир/55)


Q=3	C=0	SS=0	LS=3	PS=0	DC=0	LC=0	SD=0	BS=1	G0=26	G1=20	G2=10	DLID=az_RU	BODY=Nur-az.com - Азәрбајҹанда вә Иранда шәһидә верилән дәјәр (Мүгајисә)\n24 Ијун 2020\nАзәрбајҹанда вә Иранда шәһидә верилән дәјәр (Мүгајисә)\nДоғма Азәрбајҹанымызда нәинкиÂ ади вәтәндашын, нәинки әсҝәрин вә әсҝәр анасынын, һәтта нәинки шәһид анасынын, үстәлик шәһидин өзүнүн белә бир гара гәпик гәдәр дәјәри јохдур. Нијә, чүнки үмумијјәтлә шәһадәтә дәјәр верилмир. Әҝәр бизим Азәрбајҹанымызда шәһидә, шәһадәтә гијмәт верилсәјди, һеч олмаса ефир мәканында тез-тез вәтәнпәрвәрлик мөвзусунда верилишләр, кинолар ефирә вериләрди. Амма тәәссүф ки, биздә белә бир шеј јохдур. Бунлар азмыш кими үстәлик шәһид гардашы олан Һаҹы Абҝүлләр һәбс едилир, диҝәр шәһид балалары вәтәндән дидәрҝин салыныр. Әҝәр ҝөзәл Азәрбајҹанымызда шәһид вә шәһадәтә гијмәт верилсәјди, Гарабағымыз да азад едиләрди. Амма тәәссүфләр олсун ки, телеканаллары телеканализасија адланан өлкәмиздә бунлар јохдур.\nӨтән ҝүнләрин бириндә гоншу, гардаш өлкә, шәһидә, шәһадәтә гијмәт верилән Иранда чәкилмиш бир фото илә гаршылашдыг. Залда бир чох инсан вар иди. Иранда чәкилдијини исә ики шејдән билдик. Биринҹиси орада әјләшән инсанлар арасында руһани либасында олан алимләр вар иди. Икинҹиси вә ән мүһүмү, бизи бу јазыны јазмаға вадар едән сәбәбдир. Демәли, билдијимиз кими Иранда да коронавирусÂ ҝениш јајылды, өләнләрин сајы һәр ҝүн артырды. Һәтта бу ҹүр иҹласлар, ҹамаат намазлары, ҹүмә намазлары, дәрсләр белә тәтил олду. Сон ҝүнләрдә исә Аллаһын лүтфү сајәсиндә вирус азалды вә артыг мәсҹидләр, иҹлас заллары фәалијјәтә башлады. Лакин бу шәртлә ки, иҹтимаи фасилә ҝөзләнилсин.\nİҹлас залларында, мәсҹидләрдә бу фасилә ики шәхсин арасында бир инсан гәдәр бошлуг сахламагла тәмин едилди. Јәни, ики инсан ортасында кимсә олмур вә иҹтимаи фасилә горунуб сахланылыр.\nДүшүнүн ки, шәһидә вә шәһадәтә бу гәдәр өнәм верән иранлылар өз бошлугларыны, иҹтимаи фасиләни, ики нәфәр арасында олан јери неҹә долдурсалар јахшыдыр? Демәли, иҹласда инсанлар әјләшиб амма ики кресло вә о креслоларда әјләшән иранлылар арасында бир кресло бош сахланылыб. Орада һеч кимÂ отурмајыб. Диҝәр јандан бош сахланылыб демәк дә олмаз. Чүнки орада Аллаһын Гуранда “өлү демәјин, онлар диридир, Аллаһ јанында рузиләнирләр” дедији шәһидләрин фотолардан рәсмләри бојланырды. Бу да икинҹи сәбәб олду ки, бу фотонун Иранда чәкилдијинә әмин олдуг.\nБәли, Аллаһ јолунда өлдүрүләнләрә өлү демәјин дејир Аллаһ. Санки һәмин дириләр залда әјләшиб мүһүм, мәнәви мөвзулара шаһидлик едирдиләр. Бахын, буна ҝөрә дә бу халга өлүм, ишғал, империалист гүввәләр галиб ҝәлә билмир.\nШәһәрләрин биналарында, күчәләрдә шәһид шәкилләри вурулан, бајраг әвәзинә шәһид фотолары гојулан Иранда халг, јәни, иранлылар бош креслону белә шәһид шәкилијлә долдурдуглары һалда Азәрбајҹанда нә едилир? Азәрбајҹанда хаин әлләр Имам Һүсејн (ә) бајрагларыны јығышдырыр, шәһидләримизи тәһгир едирләр. Шәһидләр тәблиғ едилмәк әвәзинә гараҝүруһчулар үзүгара инсанлары нурлу кими гәләмә вериб халгы мурдарлыглар ичиндә бајрам етмјә чағырырлар. Елә буна ҝөрәдир ки, шәһадәт руһу бизим халгда өлдүрүлүр, мәһв едилир. Бу чиркин сијасәт исә өлкәни мәһвә апарыб, учурумун бир аддымлығына ҝәтириб чыхармышдыр.


Q=2	C=0	SS=0	LS=0	PS=0	DC=0	LC=0	SD=0	BS=3	G0=118	G1=89	G2=34	DLID=az_RU	BODY=Јеһова халгына һәјат јолунда бәләдчилик едир | Тәлим\n«Јол будур. Бу јолла ҝет» (ӘШЈ. 30:21).\nНӘҒМӘ: 65, 48\nЈеһова Нуһун вә Мусанын дөврүндә һансы рәһбәрлији вермишди?\nЈеһова мәсиһиләрә һансы јени рәһбәрлији вермишди?\nЈеһованын ҝөстәрдији јолла ҝетмәк истәдијимизи неҹә ҝөстәрә биләрик?\n1, 2. а) Һансы нишан чохларынын һәјатыны хилас едиб? (Мәгаләнин әввәлиндәки шәклә бахын.) б) Аллаһ халгынын һәјатыны горумаг үчүн нә едир?\n«ДАЈАН, БАХ, ГУЛАГ АС». Бу сөзләр сајсыз-һесабсыз инсанын һәјатыны хилас едиб. Јүз ил бундан әввәл үстүндә бу сөзләр јазылан бөјүк нишанлар Шимали Американын дәмир јол кечидләриндә гојулмушду. Мәгсәд о иди ки, сүрүҹүләр дәмир јолуну кечәндә диггәтли олсунлар вә сүрәтлә ҝәлән гатар онлары вурмасын. Бәли, һәмин нишана диггәт јетирән инсанлар һәјатыны горујурду.\n2 Јеһова Өз хидмәтчиләри үчүн тәһлүкәсизлик нишанлары гојмур, ондан да артығыны едир. О, санки, халгынын гаршысында дуруб онлара әбәди һәјата апаран тәһлүкәсиз јолу ҝөстәрир. Үстәлик, сүрүсүнүн гејдинә галан чобан кими, онлары дүзҝүн сәмтә јөнәлдир вә тәһлүкәли јоллардан чәкиндирир. (Әшија 30:20, 21 ајәләрини охујун.)\nЈЕҺОВА ҺӘМИШӘ ХАЛГЫНА ЈОЛ ҜӨСТӘРИБ\n3. Неҹә олду ки, бәшәр аиләси өлүмә апаран јолда јеримәјә башлады?\n3 Тарих боју Јеһова һәмишә инсанлара дүзҝүн јолу ҝөстәриб, онлара ҝөстәришләр вериб. Мисал үчүн, Әдән бағында Јеһова бәшәр аиләсинин әбәди јашајыб хошбәхт олмасы үчүн онлара ајдын ҝөстәришләр вермишди (Јар. 2:15—17). Адәмлә Һәвва бу ҝөстәришләрә табе олсајдылар, агибәтләри аҹынаҹаглы олмазды, әзаб-әзијјәтлә долу, ахыры өлүмлә битән һәјата гәдәм гојмаздылар. Анҹаг Аллаһа итаәт етмәк әвәзинә, Һәвва шүурсуз һејванын сөзүнә гулаг асды. Адәм дә арвадына, фани инсана гулаг асды. Онларын һәр икиси сәмави Аталарынын рәһбәрлијинә арха чевирди. Нәтиҹәдә бүтүн бәшәр аиләси өлүмә апаран јолда јеримәјә башлады.\n4. а) Нәјә ҝөрә Дашгындан сонра јени ҝөстәришләрә еһтијаҹ јаранды? б) Јени әмр Аллаһын бахышлары барәдә нәји ајдын шәкилдә ҝөстәрди?\n4 Аллаһ инсанларын һәјатыны һифз етмәк үчүн Нуһа да ҝөстәришләр вермишди. Дашгындан сонра Јеһова ган јемәји гадаған етди. Нәјә ҝөрә буна еһтијаҹ вар иди? Вәзијјәт дәјишмишди. Јеһова инсанлара һејван әти јемәјә изин вермишди. Буна ҝөрә дә јени рәһбәрлијә еһтијаҹ јаранмышды. Јеһова белә бир әмр верди: «Һејванын әтини онун ҹаны олан ганы илә јемәјин» (Јар. 9:1—4). Бу әмр Аллаһын Она мәхсус олан һәјата бахышыны ајдын шәкилдә ҝөстәрди. О, Јарадан вә һәјат Верәндир. Буна ҝөрә дә, ихтијар Саһибидир вә һәјатла бағлы гајдалар гојмаға һаггы вар. Мәсәлән, О әмр етмишди ки, һеч кәс башгасынын һәјатына гәсд етмәсин. Аллаһын ҝөзүндә һәјат вә ган мүгәддәсдир. О, һәјатла вә ганла бағлы ганунларыны позанлардан һагг-һесаб тәләб едәҹәк (Јар. 9:5, 6).\n5. Бу мәгаләдә нәји нәзәрдән кечирәҹәјик вә нәјә ҝөрә?\n5 Ҝәлин инди бир нечә нүмунә әсасында бахаг ҝөрәк Јеһова сонракы әсрләр бојунҹа халгына неҹә јол ҝөстәрмишди. Бу, јени дүнјаја апаран јолда Јеһованын ардынҹа ҝетмәјә бизи даһа да әзмли едәҹәк.\nЈЕНИ ХАЛГ, ЈЕНИ ҜӨСТӘРИШЛӘР\n6. Нәјә ҝөрә Аллаһ исраиллиләрә ганунлар верди вә халг бу ганунлара неҹә јанашмалы иди?\n6 Мусанын ҝүнләриндә давранышла, ибадәтлә бағлы ајдын ҝөстәришләрә еһтијаҹ вар иди. Јенә дә сәбәб вәзијјәтин дәјишилмәси иди. Ики әсрдән чох иди ки, Јагубун өвладлары Мисирдә әсарәтдә јашајырдылар. Мисирлиләр өлүләрә, бүтләрә ибадәт едирдиләр, Аллаһа ағыр ҝедән әмәлләр едирдиләр. Аллаһын халгы Мисир әсарәтиндән гуртуландан сонра онлара јени гајда-ганунлар вермәк лазым иди. Онлар артыг көлә кими јох, јалныз Јеһованын Гануну алтында азад бир халг кими јашајаҹагды. Бир елми әсәрдә дејилир ки, ибрани дилиндә «ганун» сөзү «истигамәтләндирмәк, јол ҝөстәрмәк, нәсиһәт вермәк» мәнасыны дашыјан сөзүн көкүндән әмәлә ҝәлиб. Мусанын Гануну исраиллиләри һасар кими әтраф халгларын әхлагсызлығындан вә јалан етигадларындан горујурду. Исраиллиләр Јеһоваја гулаг асанда Јеһова немәтләрини онларын башындан төкүрдү. Анҹаг Онун сөзүнә мәһәл гојмајанда ләнәтә дүчар олурдулар. (Ганунун тәкрары 28:1, 2, 15 ајәләрини охујун.)\n7. а) Башга һансы сәбәбә ҝөрә Јеһова халгына ҝөстәришләр верди? б) Ганун Исраил үчүн һансы мәнада тәрбијәчи олду?\n7 Башга бир сәбәбә ҝөрә дә јени ҝөстәришләрә еһтијаҹ вар иди. Мусанын Гануну халгы Јеһованын нијјәтиндә ваҹиб бир мәгама — Мәсиһин ҝәлишинә һазырлады. Ганун исраиллиләрә ҝүнаһлы олдугларыны хатырлатды. Һәмчинин онлара фидјәјә — ҝүнаһы там өртән камил гурбана еһтијаҹлары олдуғуну ашылады (Гал. 3:19; Ибр. 10:1—10). Бундан башга, Ганун Мәсиһин төрәјәҹәји нәсил шәҹәрәсини горуду вә исраиллиләрә көмәк етди ки, Мәсиһ ҝәләндә ону таныја билсинләр. Бәли, Ганун Мәсиһә апаран мүвәггәти тәрбијәчи ролуну ојнады (Гал. 3:23, 24).\n8. Нәјә ҝөрә биз Мусанын Ганунунун әсасында дуран принсипләри рәһбәр тутмалыјыг?\n8 Биз мәсиһиләр дә Исраил халгына верилән Ганундакы ҝөстәришләрдән фајдалана биләрик. Биз «дајаныб» Ганунун тәмәлиндә дуран принсипләрә «бахмалыјыг». Биз бу ҝүн һәмин ганунларын табелијиндә олмасаг да, ҝүндәлик һәјатымызда вә мүгәддәс Јеһова Аллаһа ибадәтимиздә онларын чоху бизә етибарлы бәләдчи ола биләр. Јеһова бу ганунлары она ҝөрә Мүгәддәс Китабда јаздырыб ки, биз онлардан өзүмүзә дәрс ҝөтүрәк, онларын әсасында дуран принсипләри һәјатымызда рәһбәр тутаг, һәмчинин мәсиһиләрә даһа үстүн дәјәрләрин ашыландығыны баша дүшәк. «Гулаг асын» ҝөрүн Иса Мәсиһ нә демишди: «“Зина етмә” дејилдијини ешитмисиниз. Мән исә сизә дејирәм: гадына бахыб она гаршы шәһвәтлә аловланан һәр бир адам артыг үрәјиндә онунла зина етмиш олур». Беләликлә, биз нәинки зинадан, һәтта шәһвани фикир вә арзулардан да узаг дурмалыјыг (Мәт. 5:27, 28).\n9. Нәјә ҝөрә јени ҝөстәришләрә еһтијаҹ јаранды?\n9 Мәсиһ ҝәләндән сонра јени ҝөстәришләрә, Јеһованын нијјәти илә бағлы јени тәфәррүатларын ачыгланмасына еһтијаҹ јаранды. Јенә дә сәбәб вәзијјәтин дәјишмәси иди. Ерамызын 33-ҹү илиндә Јеһова Исраил халгыны рәдд едиб мәсиһи јығынҹағыны Өзүнә халг сечди.\nЈЕНИ РУҺАНИ ХАЛГ ҮЧҮН ҜӨСТӘРИШЛӘР\n10. Нәјә ҝөрә мәсиһи јығынҹағына јени ганунлар верилди вә бу ганунлар исраиллиләрә верилән ганунлардан неҹә фәргләнирди?\n10 Биринҹи әсрдә мәсиһи јығынҹағында ҹәм олан Аллаһын халгына ибадәт вә давранышла бағлы јени вә әтрафлы ҝөстәришләр верилди. Аллаһын бу садиг хидмәтчиләри јени әһдә дахил идиләр. Мусанын Гануну бир халга — Исраил халгына верилмишди. Руһани Исраил исә миллијјәти вә мәншәји мүхтәлиф олан инсанлардан тәшкил олунмушду. Һәгигәтән дә, «Аллаһ ајры-сечкилик етмәјән Аллаһдыр, һәр халгын ичиндә Ондан горхан вә дүзҝүн иш ҝөрән адамдан разыдыр» (Һәв. 10:34, 35). Мусанын Гануну даш үзәринә һәкк олунмушду вә Вәд олунмуш дијарда исраиллиләрә јол ҝөстәрирди. Руһани Исраилә исә Мәсиһин гануну верилмишди. Бу ганун үрәкләрә һәкк олунмуш принсипләрә әсасланмышды. Мәсиһиләр һарада јашајырлар-јашасынлар, Мәсиһин ганунуна риајәт едиб фајдасыны ҝөрә биләрдиләр (Гал. 6:2).\n11. Мәсиһин гануну мәсиһи һәјатынын һансы ики саһәсини әһатә едир?\n11 Аллаһын Өз Оғлу васитәсилә вердији рәһбәрлик руһани Исраилә бөјүк фајда ҝәтирмишди. Јени әһд гүввәјә минмәздән әввәл Иса ики мүһүм әмр вермишди. Онлардан бири тәблиғ иши илә әлагәдар иди. Икинҹиси исә мәсиһиләрин давранышы вә бир-бири илә рәфтары илә әлагәдар иди. Бу ҝөстәришләр бүтүн мәсиһиләр үчүн верилмишди. Беләликлә, онлар ҝөјдә вә ја јердә јашамаға үмид етмәләриндән асылы олмајараг, бүтүн мәсиһиләрә аиддир.\n12. Тәблиғ ишиндә һансы јенилик вар иди?\n12 Ҝәлин Исанын өз давамчыларына тапшырдығы тәблиғ ишинә бахаг. Мүждәни тәблиғ етмәјин үсулу, һәмчинин бу ишин мигјасы јени бир шеј иди. Әввәлки әсрләрдә диҝәр халглардан олан адамлар Јеһоваја ибадәт етмәк үчүн өзләри Исраилә ҝәлирдиләр (1 Пад. 8:41—43). Иса Мәтта 28:19, 20 ајәләриндә јазылан әмри верәнә гәдәр бу, белә давам етмишди. (Ајәләри охујун.) Анҹаг Иса шаҝирдләринә тапшырды ки, өзләри ҝедиб бүтүн халглара тәблиғ етсинләр. Ерамызын 33-ҹү илиндә баш верән һадисәдән илк дәфә ајдын олду ки, Јеһова јени үсула кечиб, јәни мүждәнин үмумдүнја мигјасында тәблиғ едилмәсини нијјәт едиб. Һәмин ҝүн јени јығынҹағын тәхминән 120 үзвү Аллаһын мүгәддәс руһу илә долду вә мөҹүзәви сурәтдә мүхтәлиф дилләрдә данышыб јәһуди вә прозелитләрә тәблиғ етди (Һәв. 2:4—11). Бир мүддәтдән сонра мүждәни сәмәријјәлиләрә чатдырдылар. Ерамызын 36-ҹы илиндә исә тәблиғ саһәси даһа да ҝенишләнди, мүждә сүннәтсиз гејри-јәһудиләрә тәблиғ олунмаға башланды. Беләликлә, тәблиғ иши «јәһуди» сәрһәдини ашыб бәшәр аләмини ағушуна алды.\n13, 14. а) Исанын јени әмринә нә дахилдир? б) Исанын гојдуғу нүмунәдән нә өјрәнирик?\n13 Инди ҝәлин һәмиманлыларымызла рәфтарымыза бахаг. Иса «јени бир әмр» вермишди. (Јәһја 13:34, 35 ајәләрини охујун.) Һәмин әмрә әсасән, биз садәҹә ади мәсәләләрдә бир-биримизә севҝи ҝөстәрмәклә кифајәтләнмәмәлијик, гардашларымыз уғрунда ҹанымыздан белә кечмәјә һазыр олмалыјыг. Мусанын Ганунунда бу мәгам јох иди (Мәт. 22:39; 1 Јәһ. 3:16).\n14 Бу саһәдә ән мөһтәшәм нүмунәни Иса Мәсиһ гојуб. О, шаҝирдләрини фәдакар мәһәббәтлә севирди. Бу севҝисинә ҝөрә, онларын уғрунда ҹанындан кечмәли иди. Иса буну етмәјә һазыр иди. О, шаҝирдләриндән дә ејни шеји ҝөзләјирди. Бу ҝүн биздән дә буну ҝөзләјир. Биз баҹы-гардашларымыз уғрунда һәр бир ҹәфаја дөзмәли, лазым ҝәләрсә, ҹанымыздан да кечмәлијик (1 Салон. 2:8).\nБУ ҜҮНҮМҮЗ ВӘ САБАҺЫМЫЗ ҮЧҮН ҜӨСТӘРИШЛӘР\n15, 16. Биз инди һансы јени вәзијјәтләрлә үзләшмишик вә Аллаһ бизә неҹә јол ҝөстәрир?\n15 Иса Мәсиһ давамчыларыны вахтлы-вахтында руһани гида илә тәмин етмәк үчүн садиг вә ағыллы нөкәр тәјин едиб (Мәт. 24:45—47). Бу гиданын бир һиссәси дә одур ки, јени вәзијјәтләрдә Аллаһын халгына мүһүм ҝөстәришләр верилир. Һансы јени вәзијјәтдән сөһбәт ҝедир?\n16 Мүгәддәс Китабда бизим зәманә «ахырзаман» адланыр. Гаршыда исә индијәдәк ҝөрүлмәмиш бөјүк мүсибәт олаҹаг (2 Тим. 3:1; Марк 13:19). Үстәлик, Шејтан вә ҹинләр ҝөјдән говулараг јерин һүдудларына мәһкум олунублар. Мәһз елә буна ҝөрәдир ки, јер үзүнүн сакинләри мискин һалдадыр (Вәһј 12:9, 12). Һәмчинин бизә тәблиғ ишини ҝөрүлмәмиш мигјасда иҹра етмәк тапшырылыб. Биз дә итаәт едәрәк бүтүн дүнјада даһа чох инсана вә даһа чох дилдә мүждәни тәблиғ едирик.\n17, 18. Верилән ҝөстәришләрә неҹә мүнасибәт ҝөстәрмәлијик?\n17 Биз Јеһованын тәшкилатынын тәгдим етдији тәблиғ вәсаитләриндән истифадә етмәлијик. Сиз онлардан истифадә едирсиниз? Јығынҹаг ҝөрүшләриндә бу вәсаитләрдән еффектив сурәтдә истифадә етмәјә даир ҝөстәришләр верилир. Сиз бу ҝөстәришләрә риајәт едирсиниз? Онлара Аллаһдан ҝәлән ҝөстәришләр кими бахырсыныз?\n18 Аллаһын хејир-дуасыны газанмаг үчүн биз јығынҹаг васитәсилә верилән бүтүн ҝөстәришләрә диггәт јетирмәлијик. Индидән итаәткар олсаг, Шејтан дүнјасынын мәһв едиләҹәји бөјүк мүсибәт заманы да ҝөстәришләрә әмәл едәҹәјик (Мәт. 24:21). Ондан сонра Шејтанын тәсириндән тамамилә азад олан јени дүнјада јашамаг үчүн јени ҝөстәришләрә еһтијаҹ олаҹаг.\nЈер үзүндәки ҹәннәтдә тумарлар ачылаҹаг вә биз јени дүнјада јашамаг үчүн ҝөстәришләр алаҹағыг (19 вә 20-ҹи абзаслара бахын)\n19, 20. Һансы тумарлар ачылаҹаг вә бунун сајәсиндә нә мүмкүн олаҹаг?\n19 Мусанын дөврүндә Исраил халгынын јени ҝөстәришләрә еһтијаҹы вар иди. Буна ҝөрә дә Аллаһ Мусанын васитәсилә онлара Ганун верди. Мәсиһи јығынҹағына исә Мәсиһин гануну верилди. Мүгәддәс Китабда дејилир ки, јени дүнјада да бизә ҝөстәришләр вермәк үчүн тумарлар ачылаҹаг. (Вәһј 20:12 ајәсини охујун.) Чох еһтимал ки, бу тумарларда Јеһованын һәмин вахт бәшәријјәт үчүн олан тәләбләри јазылаҹаг. Бүтүн инсанлар, о ҹүмләдән дириләнләр бу тумарлары өјрәниб Аллаһын ирадәси илә таныш олаҹаглар. Бу тумарлар бизә Јеһованын дүшүнҹә тәрзини даһа дәриндән анламаға көмәк едәҹәк. Аллаһын Кәламыны даһа јахшы баша дүшдүкҹә, ејни заманда јени тумарларда јазыланлары өјрәндикҹә ҹәннәтин бүтүн сакинләри бир-бирилә мәһәббәтлә, һөрмәт вә ләјагәтлә рәфтар едәҹәкләр (Әшј. 26:9). Тәсәввүр един, Падшаһ Иса Мәсиһин рәһбәрлији алтында неҹә маарифләндирмә иши һәјата кечириләҹәк!\n20 Тумарларда јазыланлара әмәл едәнләрә әбәди һәјат вериләҹәк. Јеһова сонунҹу сынаг заманы Она садиг галанларын адыны әбәдилик һәјат китабына јазаҹаг. Бизим дә адымыз ора јазыла биләр. Әҝәр биз ДАЈАНЫБ Аллаһын Кәламыны охусаг, БАХЫБ бизим үчүн һансы мәна кәсб етдијини анласаг, ГУЛАГ АСЫБ Аллаһын ҝөстәришләринә инди табе олсаг, бөјүк мүсибәтдән сағ чыхмаға, дәрин һикмәти, бол мәһәббәти олан Аллаһымыз Јеһова һаггында әбәдијјән өјрәнмәјә үмид едә биләрик (Ваиз 3:11; Ром. 11:33).


Q=6	C=0	SS=0	LS=2	PS=4	DC=0	LC=0	SD=0	BS=1	G0=42	G1=30	G2=12	DLID=az_RU	BODY=Һизгијал 48 | Онлајн Мүгәддәс Китаб | Јени дүнја тәрҹүмәси\nӨлкә бөлүшдүрүлүр (1—29)\nШәһәрин 12 дарвазасы (30—35)\n«Јеһова орададыр» адланан шәһәр (35)\n48 «Шималдан башлајараг, гәбиләләрин адлары вә сәрһәдләри будур: Данын пајы+ Һетлун јолу бојунҹа Ләбу-Һәмәсә,+ Һазар-Ејнәнә, Дәмәшгин сәрһәди илә шимала, Һәмәсин јанына узаныр.+ Онун торпағы шәргдән гәрбә гәдәрдир. 2 Аширин пајы+ шәргдән гәрбә доғру Данынкы илә сәрһәддир. 3 Нифталынын пајы+ шәргдән гәрбә доғру Аширинки илә сәрһәддир. 4 Мәнәссәнин пајы+ шәргдән гәрбә доғру Нифталынынкы илә сәрһәддир. 5 Әфраимин пајы шәргдән гәрбә доғру Мәнәссәнинки илә сәрһәддир.+ 6 Рубәнин пајы шәргдән гәрбә доғру Әфраиминки илә сәрһәддир.+ 7 Јәһуданын пајы шәргдән гәрбә доғру Рубәнинки илә сәрһәддир.+ 8 Јәһуданын сәрһәдиндә шәргдән гәрбәдәк узанан пај ајырын. Онун ени 25 000 гулаҹ* олмалы,+ узунлуғу исә шәргдән гәрбә доғру сәрһәд гәбиләләрин сәрһәдинә мүвафиг олмалыдыр. Мүгәддәс мәкан онун ортасында олаҹаг. 9 Јеһова үчүн ајырдығыныз пајын узунлуғу 25 000 гулаҹ, ени 10 000 гулаҹ олмалыдыр. 10 Бу, каһинләр үчүн ајрылмыш мүгәддәс пај олаҹаг,+ шималдан 25 000 гулаҹ, гәрбдән 10 000 гулаҹ, шәргдән 10 000 гулаҹ, ҹәнубдан 25 000 гулаҹ олаҹаг. Јеһованын мүгәддәс мәканы онун ортасында јерләшәҹәк. 11 Бу пај өнүмдә хидмәтләрини иҹра етмәк үчүн пакланмыш Садыг оғулларындан олан каһинләрин олаҹаг.+ Исраиллиләр вә лавилиләр јолларыны азанда онлар Мәнә садиг галмышдылар.+ 12 Бу торпаг пајындан онлара саһә ајрылаҹаг. Сон дәрәҹә мүгәддәс олан бу саһә лавилиләрин сәрһәдиндә олаҹаг. 13 Каһинләрин әразисинин јанында лавилиләрә узунлуғу 25 000 гулаҹ, ени 10 000 гулаҹ олан јер вериләҹәк. (Үмумиликдә узунлуғу 25 000 гулаҹ, ени 10 000 гулаҹ олаҹаг.) 14 Лавилиләр өлкәнин ән јахшы һиссәси олан бу саһәдән торпаг сатмамалы, дәјишмәмәли, башгасына вермәмәлидир. Чүнки бу, Јеһованын ҝөзүндә мүгәддәсдир. 15 Галан әрази, 5000 гулаҹ ениндә, 25 000 гулаҹ узунлуғунда олан саһә мүгәддәс дејил вә шәһәр үчүн+ — ев тикмәк, отлаг кими истифадә етмәк үчүн ајрылыб. Шәһәр ортада јерләшәҹәк.+ 16 Шәһәрин өлчүләри беләдир: шимал сәрһәди 4500 гулаҹ, ҹәнуб сәрһәди 4500 гулаҹ, шәрг сәрһәди 4500 гулаҹ, гәрб сәрһәди 4500 гулаҹ. 17 Шәһәрин өрүш саһәси шималда 250 гулаҹ, ҹәнубда 250 гулаҹ, шәргдә 250 гулаҹ, гәрбдә 250 гулаҹ олаҹаг. 18 Галан саһәнин узунлуғу мүгәддәс пајынкына мүвафиг олаҹаг.+ Шәргдә 10 000 гулаҹ, гәрбдә 10 000 гулаҹ олаҹаг. Ора мүгәддәс паја мүвафиг олаҹаг. Бурада јетишән мәһсул шәһәрә гуллуг едәнләр үчүн олаҹаг. 19 Исраилин бүтүн гәбиләләриндән шәһәрә гуллуг едән адамлар бу торпаглары әкиб-беҹәрәҹәкләр.+ 20 Пајын үмуми саһәси 25 000 гулаҹын 25 000 гулаҹадыр. Ону шәһәрин торпағы илә бәрабәр мүгәддәс пај кими ајырын. 21 Мүгәддәс пајын вә шәһәрин торпағынын һәр ики тәрәфиндә галан торпаглар сәрдара мәхсус олаҹаг.+ Бу торпаглар мүгәддәс пајын 25 000 гулаҹлыг гәрб вә шәрг сәрһәдиндән башлајараг, она битишик гәбилә пајларынын узунлуғуна мүвафиг олаҹаг. Бу һиссә сәрдара мәхсус олаҹаг. Мүгәддәс пај вә мәбәд онун ортасында олаҹаг. 22 Лавилиләрин мүлкү вә шәһәрин торпағы сәрдара мәхсус торпагларын ортасында олаҹаг. Сәрдарын әразиси Јәһуда+ илә Бинјаминин сәрһәдләри арасында олаҹаг. 23 Галан гәбиләләрә ҝәлинҹә Бинјаминин пајы шәргдән гәрбә доғру узаныр.+ 24 Шәмунун пајы шәргдән гәрбә доғру Бинјамининки илә сәрһәддир.+ 25 Јәсакирин пајы+ шәргдән гәрбә доғру Шәмунунку илә сәрһәддир. 26 Зәбулунун пајы шәргдән гәрбә доғру+ Јәсакиринки илә сәрһәддир.+ 27 Ҹадын пајы шәргдән гәрбә доғру Зәбулунунку илә сәрһәддир.+ 28 Ҹадын һүдудундан кечән ҹәнуб сәрһәди Тамардан+ Мәрибат-Гәдис суларына,+ Вадијә*+ вә Бөјүк дәнизә* узаныр. 29 Исраил гәбиләләри арасында торпағы бу ҹүр бөлүшдүрүн,+ онларын торпаг пајы белә олаҹаг»,+ — Күлли-Ихтијар Јеһова белә дејир. 30 «Шәһәрин чыхышлары бунлар олаҹаг: шимал тәрәф 4500 гулаҹ.+ 31 Шәһәрин дарвазалары Исраил гәбиләләринин ады илә адланаҹаг. Шималдакы үч дарвазадан бири Рубәнин, бири Јәһуданын, бири дә Лавинин олаҹаг. 32 Шәрг тәрәф 4500 гулаҹ. Орада үч дарваза олаҹаг: бири Јусифин, бири Бинјаминин, бири дә Данын. 33 Ҹәнуб тәрәф 4500 гулаҹ. Орада үч дарваза олаҹаг: бири Шәмунун, бири Јәсакирин, бири дә Зәбулунун. 34 Гәрб тәрәф 4500 гулаҹ. Орада үч дарваза олаҹаг: бири Ҹадын, бири Аширин, бири дә Нифталынын. 35 Шәһәрин әтрафынын үмуми узунлуғу 18 000 гулаҹ олаҹаг. Һәмин ҝүндән етибарән, шәһәр “Јеһова орададыр” адланаҹаг».+


Q=14	C=0	SS=0	LS=14	PS=0	DC=0	LC=0	SD=0	BS=1	G0=1	G1=1	G2=0	DLID=az_RU	BODY=Ишғалчы Әрәб коалисијасы гошунлары Јәмәнин Сокотра адасыны тәрк едәрәк Сәудијјәјә гајытды\nnoyabr 15, 2021 - 8:58 PM Хәбәрин коду : 1198813 Мәнбә : АБНА Хәбәр Аҝентлији Link:\nЈәмән медиа мәнбәләри нојабрын 12-дә билдирибләр ки, Сәудијјә Әрәбистанынын тәҹавүзкар коалисијасынын башчылыг етдији бөлмәләр дә Јәмәнин гәрбиндә Әл-Һудејдә әтрафында бир чох әразиләри гәфил тәрк едибләр.\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Јәмән медиасындакы мәнбәләр әрәб коалисија гүввәләринин Јәмәнин Сокотра адасындан чыхарылмасы вә Сәудијјә Әрәбистанына ҝери гајытмасы барәдә мәлумат јајыб.\nСокотра адасы Һинд океанынын шимал-гәрбиндә, Әдән көрфәзинин шәрг ҝиришиндә, Гырмызы дәнизин мүһүм тиҹарәт јолунун үзәриндә вә Баб әл-Мәндеб боғазына битишик олмагла, бөлҝәдәки тиҹарәт дәјәрини вә һәрби әһәмијјәтини икигат артырыр.\nБу ҝүнләрдә Исраил медиасы адада БӘӘ илә бирҝә һәрби база јарадылмасы барәдә мәлумат јајыб вә гејд едиб ки, бу базанын мәгсәди Макран дәнизи, Баб әл-Мәндеб боғазы вә Африка Бујнузу әразисиндә ҝәмиләрә нәзарәт етмәкдир.\nЈәмән КИВ-ләринин мәлуматына ҝөрә, 2018-ҹи илдән Сокотрада јерләшдирилән 808-ҹи әрәб коалисија бригадасы бу ҝүн аданы практики олараг тәрк едиб.\n“Әл-Хәбәр әл-Јәмани” порталынын мәлуматына ҝөрә, Сәудијјә ордусунун нөвбәти бригадасынын тәрк етмәк үчүн вахты һәлә мүәјјән едилмәјиб, лакин бу гүввәләрин бу јахынларда Сәудијјә Әрәбистаны әразисинә гајыдаҹағы ҝөзләнилир. Әдәндә јерләшән әрәб коалисијасынын гүввәләри артыг Сәудијјә Әрәбистанына гајытмышдыр...


Q=5	C=5	SS=2	LS=0	PS=0	DC=0	LC=0	SD=0	BS=0	G0=73	G1=42	G2=16	DLID=az_RU	BODY=Ушаглар кимә гулаг асмалы олдугларыны билмәлидирләр\nҺӘРДӘН билмирсән, кимә гулаг асасан. Ола биләр, атан вә ја анан сәнә бир шеји, мүәллимин, јахуд полис исә тамам башга шеји дејир. Белә оланда кимә гулаг асмаг лазымдыр? ~\nБу китабын 7-ҹи фәслиндә биз Мүгәддәс Китабдан Ефеслиләрә 6:1-3 ајәләрини охумушдуг. Орада дејилирди ки, ушаглар валидејнләринә гулаг асмалыдырлар. Ајәдә јазылыб: «Еј ушаглар, Рәбб јолунда валидејнләринизә итаәт един». Билирсән, «Рәбб јолунда» нә демәкдир? ~ «Рәбб јолунда» олан валидејнләр ушагларына Аллаһын ганунларына табе олмағы өјрәдирләр.\nАмма бөјүкләрин бәзиләри Јеһоваја инанмырлар. Бирдән онлар десәләр ки, мәктәбдә имтаһан заманы гајдалары позмагда, јахуд пулуну өдәмәдән мағазадан нә исә ҝөтүрмәкдә пис бир шеј јохдур, онда јалан данышаҹаг вә ја оғурлуг едәҹәксән? ~\nЈадына сал ки, бир дәфә Навуходоносор падшаһ һамынын онун дүзәлтдији гызыл һејкәлә баш әјмәсини әмр етмишди. Амма Шадрак, Мешак вә Авед-Него баш әјмәди. Билирсән, нәјә ҝөрә? ~ Чүнки Мүгәддәс Китабда дејилир ки, инсанлар јалныз Јеһоваја ибадәт етмәлидирләр (Чыхыш 20:3; Матта 4:10).\nПетер Гајафаја нә дејир?\nИса өләндән сонра онун һәвариләрини јәһудиләрин әсас дини мәһкәмәси олан Синедрионун гаршысына чыхардылар. Баш каһин Гајафа деди: «Сизә бу адла [Исанын ады илә] тәлим вермәји ҹидди гадаған етмәдикми? Вә будур, тәлиминизи Јерусәлимин һәр јеринә јајдыныз». Нә үчүн һәвариләр Синедриона табе олмадылар? ~ Петер бүтүн һәвариләрин адындан данышараг Гајафаја белә ҹаваб верди: «Инсанлардан артыг, Аллаһа итаәт етмәк ҝәрәкдир» (Һәвариләрин ишләри 5:27—29).\nҺәмин вахтлар јәһудиләрин дин рәһбәрләри чох бөјүк нүфуза малик иди. Бунунла белә, онларын өлкәси Рома дөвләтинин һакимијјәти алтында иди. Һәмин дөвләтин башчысы гејсәр адланырды. Јәһудиләр гејсәрин онлары идарә етмәсини истәмәсәләр дә, Рома дөвләти онлар үчүн чохлу јахшы ишләр ҝөрмүшдү. Бу ҝүн дә дөвләт өз вәтәндашлары үчүн јахшы ишләр ҝөрүр. Билирсән, бунлардан бәзиләри һансылардыр? ~\nДөвләт јоллар салыр, полисә вә јанғынсөндүрәнләрә мааш верир ки, бизи горусунлар. Бундан башга, ҝәнҹләрин тәһсил алмасы вә гоҹаларын гајғысына галынмасы үчүн тәдбирләр ҝөрүр. Бүтүн бунлары етмәк үчүн дөвләт пул хәрҹләјир. Билирсән, о, пулу һарадан алыр? ~ Инсанлардан. Онларын дөвләтә вердији пул верҝи адланыр.\nБөјүк Мүәллим јер үзүндә јашајанда јәһудиләрин әксәријјәти Рома дөвләтинә верҝиләри өдәмәк истәмирди. Буна ҝөрә дә бир ҝүн каһинләр Исаны сөздә тутмаг үчүн бир нечә адам тутуб онун јанына ҝөндәрдиләр. Онлар ҝәлиб Исадан сорушдулар: ‘Биз гејсәрә верҝи вермәлијик, ја јох?’ Бу, һијләҝәрҹәсинә верилән суал иди. Әҝәр Иса: «Бәли, верҝиләри өдәмәлисиниз», — десәјди, бу, јәһудиләрин чохуна хош ҝәлмәјәҹәкди. Амма Иса дејә дә билмәзди: «Хејр, верҝиләри өдәмәк лазым дејил». Белә демәк дүзҝүн олмазды.\nМараглыдыр, Иса нә етди? О деди: «Мәнә бир динар ҝөстәрин». Онлар динары ҝәтирәндә Иса сорушду: ‘Онун үстүндә кимин шәкли вә ады вар?’ Адамлар дедиләр: «Гејсәрин». Иса да белә деди: «Беләликлә гејсәринкини гејсәрә, Аллаһынкыны Аллаһа верин» (Лука 20:19—26).\nИса бу адамларын һијләҝәрҹәсинә вердији суала неҹә ҹаваб верди?\nҺеч ким бу ҹавабын сәһв олдуғуну дејә билмәзди. Әҝәр гејсәр инсанлар үчүн нә исә едирсә, демәли, гејсәрин дүзәлтдији пулу да бу шејләрин әвәзиндә она вермәкдә сәһв һеч нә јох иди. Бунунла Иса ҝөстәрди ки, алдығымыз шејләрә ҝөрә дөвләтә верҝи вермәк дүзҝүндүр.\nОла билсин, верҝи вермәк үчүн сән һәлә балаҹасан. Бунунла белә, дөвләтә башга бир шеј едә биләрсән. Билирсән, нә? ~ Дөвләтин ганунларына табе ола биләрсән. Мүгәддәс Китабда дејилир: ‘Үзәриниздә олан һакимләрә табе олун’. Бу һакимләр дөвләтин сәлаһијјәтли шәхсләридир. Беләликлә, дөвләтин ганунларына табе олмағы бизә Аллаһ әмр едир (Ромалылара 13:1, 2).\nОла биләр, күчәдә оланда јерә кағыз вә башга шејләр атмағы гадаған едән ганун вар. Сән бу гануна табе олмалысан? ~ Бәли, Аллаһ истәјир ки, сән бу гануна табе оласан. Бәс полисә неҹә, она да гулаг асмаг лазымдыр? ~ Дөвләт полисә пул верир ки, о, бизи горусун. Онлара табе олмаг елә дөвләтә табе олмаг демәкдир.\nТутаг ки, сән күчәни кечмәк истәјирсән, амма полис сәнә: «Ҝөзлә!» — дејир. Бу заман сән нә етмәлисән? ~ Башгалары гачыб јолу кечир дејә, сән дә кечмәлисән? ~ Јох, һәтта дајанан тәкҹә сән олсан да, јенә дә ҝөзләмәлисән. Полисә гулаг асмағы сәнә дејән Аллаһдыр.\nОла биләр, гоншулугда һансыса һадисә баш вериб вә полис дејир ки, күчәјә чыхмајын, евдә галын. Амма сән сәс-күј ешидирсән вә сәнә мараглыдыр ки, ҝөрәсән нә баш вериб. Инди нә едәҹәксән, дөзмәјиб бајыра чыхаҹагсан? ~ Мәҝәр бу ҝөстәрәрди ки, сән үзәримиздә олан һакимләрә табе олурсан? ~\nЧох јерләрдә дөвләт мәктәбләр тикир вә мүәллимләрә мааш верир. Неҹә фикирләширсән, Аллаһ сәнин мүәллимләрә гулаг асмағыны истәјир? ~ Бир фикирләш. Јухарыда дедик ки, дөвләт бизи горумасы үчүн полисә пул верир. О һәмчинин мүәллимә дә бизи өјрәтдији үчүн пул верир. Буна ҝөрә дә истәр полисә, истәрсә дә мүәллимә табе олмаг дөвләтә табе олмаг демәкдир.\nБиз нә үчүн полисә гулаг асмалыјыг?\nБәс әҝәр мүәллим сәнә һансыса бүтә сәҹдә етмәји десә, нә едәҹәксән? ~ Үч јәһуди һәтта Навуходоносор падшаһ әмр едәндә дә һејкәлә баш әјмәди. Јадындадыр, нә үчүн? ~ Чүнки онлар Аллаһын сөзүндән чыхмаг истәмирдиләр.\nУилјам Дүрант адлы тарихчи еркән мәсиһчиләр һаггында јазанда демишди ки, ‘онлары илк нөвбәдә гејсәрә садиг галмаг дүшүндүрмүрдү’. Хејр, онларын әсас мәгсәди Јеһоваја садиг галмаг иди! Беләликлә, јадда сахла, бизим һәјатымызда биринҹи јери Аллаһ тутмалыдыр.\nБиз дөвләтә она ҝөрә табе олуруг ки, буну биздән Аллаһ истәјир. Бәс бирдән бизә Аллаһын гадаған еләдији шеји етмәји десәләр, нә демәлијик? ~ Биз һәвариләрин баш каһинә дедији сөзләри сөјләмәлијик: «Инсанлардан артыг, Аллаһа итаәт етмәк ҝәрәкдир» (Һәвариләрин ишләри 5:29).\nМүгәддәс Китаб бизә гануна табе олмағы өјрәдир. Матта 5:41; Титуса 3:1 вә 1 Петер 2:12—14 ајәләриндә јазыланлары оху.\nВалидејнләринә табе олмаг һеч дә һәмишә асан дејил. Исанын нүмунәси бу саһәдә сәнә көмәк едәҹәк.